02014R0224 — ET — 10.01.2022 — 026.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGU MÄÄRUS (EL) nr 224/2014,

10. märts 2014,

piiravate meetmete kohta seoses olukorraga Kesk-Aafrika Vabariigis







Artikkel 1

Käesolevas määruses kasutatakse järgmisi mõisteid:

a) „vahendusteenused” – i) selliste tehingute üle läbirääkimiste pidamine või selliste tehingute korraldamine, mille eesmärk on kaupade ja tehnoloogia või finants- ja tehniliste teenuste ost, müük või tarnimine kolmandast riigist mõnda teise kolmandasse riiki, või ii) kolmandas riigis asuvate kaupade ja tehnoloogia või finants- ja tehniliste teenuste müümine või ostmine eesmärgiga toimetada need edasi mõnda teise kolmandasse riiki;

b) „nõue” – enne või pärast käesoleva määruse jõustumise kuupäeva kas kohtu kaudu või muul viisil esitatud nõue, mis tuleneb lepingust või tehingust või on sellega seotud, eelkõige: i) nõue, millega taotletakse lepingust või tehingust tuleneva või sellega seotud kohustuse täitmist; ii) nõue, mille eesmärk on mis tahes vormis võlakirja, finantstagatise või hüvitise pikendamine või väljamaksmine; iii) lepingu või tehinguga seotud hüvitisnõue; iv) vastunõue; v) nõue, mille eesmärk on kohtuotsuse, vahekohtu otsuse või sellega samaväärse otsuse tunnustamine või täitmine, sealhulgas välisriigi kohtuotsuste täidetavaks tunnistamise menetluse kaudu, olenemata kohast, kus otsus on tehtud;

c) „leping või tehing” – mis tahes vormis ning mis tahes õiguse alusel tehtav tehing, mis hõlmab kas ühte või mitut lepingut või samalaadset kohustust samade või eri poolte vahel; mõiste „leping” hõlmab võlakirju, tagatisi või hüvitisi, eriti finantstagatisi või -hüvitisi, ning krediite, olenemata sellest, kas need on juriidiliselt iseseisvad või mitte, ning iga kaasnevat tingimust, mis tuleneb tehingust või on sellega seotud;

d) „pädevad asutused” – liikmesriikide pädevad asutused, mis on kindlaks määratud II lisas loetletud veebisaitidel;

e) „majandusressursid” – igasugune vara, nii materiaalne kui ka mittemateriaalne, nii kinnis- kui ka vallasvara, mis ei kuulu rahaliste vahendite hulka, kuid mida on võimalik kasutada rahaliste vahendite, kaupade või teenuste hankimiseks;

f) „majandusressursside külmutamine” – toimingud, millega tõkestatakse majandusressursside kasutamine rahaliste vahendite, kaupade või teenuste hankimiseks, sealhulgas neid müües, rentides või neile hüpoteeki seades;

g) „rahaliste vahendite külmutamine” – toimingud, millega tõkestatakse rahaliste vahendite liigutamine, ülekandmine, muutmine, kasutamine, juurdepääs neile ja tehingud nendega, mis võiks kaasa tuua muutusi nende mahus, väärtuses, asukohas, omandilises kuuluvuses, valduses, laadis, otstarbes või muid muutusi, mis võimaldaksid kõnealuseid rahalisi vahendeid kasutada, sealhulgas portfelli hallata;

h) „rahalised vahendid” – igasugused finantsvarad ja tulud, sealhulgas: i) sularaha, tšekid, rahalised nõuded, käskvekslid, maksekorraldused ja muud makseviisid; ii) hoiused finantsasutustes või muudes üksustes, kontode saldod, võlad ja võlakohustused; iii) avalikult ja eraviisiliselt kaubeldavad väärtpaberid ja võlainstrumendid, sealhulgas aktsiad ja osakud, väärtpaberite sertifikaadid, võlakirjad, vekslid, ostutähed, võlaväärtpaberid ja tuletislepingud; iv) intressid, dividendid või muu varadelt saadud või neist kogunenud tulu; v) krediit, tasaarvestusõigus, tagatised, täitmisgarantiid või muud finantskohustused; vi) akreditiivid, veokirjad, ostukirjad ning vii) fondides või finantsvahendites osalemist tõendavad dokumendid;

i) „sanktsioonide komitee” – ÜRO Julgeolekunõukogu komitee, mis moodustati vastavalt ÜRO Julgeolekunõukogu resolutsiooni 2127 (2013) punktile 57;

j) „tehniline abi” – igasugune tehniline abi, mis on seotud parandamise, arendamise, tootmise, komplekteerimise, katsetamise, hoolduse või muude tehniliste teenustega ning mida võib osutada juhendamise, nõustamise, koolituse, oskusteabe ja tööoskuste edastamise või konsultatsiooniteenuste kaudu, sealhulgas suuline abi;

k) „liidu territoorium” – liikmesriikide territooriumid, sealhulgas nende õhuruum, kus kohaldatakse aluslepingut selles kindlaksmääratud tingimuste alusel.

Artikkel 2

Keelatud on otse või kaudselt:

a) osutada isikutele, üksustele või asutustele Kesk-Aafrika Vabariigis või Kesk-Aafrika Vabariigis kasutamiseks tehnilist abi või vahendusteenuseid seoses sõjaliste kaupade ühises Euroopa Liidu nimekirjas ( 1 ) („sõjaliste kaupade ühine nimekiri”) loetletud kaupade ja tehnoloogiaga või seoses kõnealuses nimekirjas loetletud kaupade tarnimise, tootmise, hoolduse või kasutamisega;

b) rahastada isikuid, üksusi või asutusi Kesk-Aafrika Vabariigis või anda neile või Kesk-Aafrika Vabariigis kasutamiseks finantsabi seoses sõjaliste kaupade ühises nimekirjas loetletud kaupade ja tehnoloogia müümise, tarnimise, üleandmise või eksportimisega, pidades sealhulgas silmas eelkõige toetusi, laenusid ja ekspordikrediidikindlustust, samuti kindlustust ja edasikindlustust nende toodete müümiseks, tarnimiseks, üleandmiseks või eksportimiseks või sellega seotud tehnilise abi või vahendusteenuste osutamiseks;

c) osutada tehnilist abi, rahastada või osutada finantsabi või vahendus- või transporditeenuseid seoses relvastatud palgasõjaväelaste pakkumisega Kesk-Aafrika Vabariigis või Kesk-Aafrika Vabariigis kasutamiseks.

▼M4

Artikkel 3

Erandina artiklist 2 ei kohaldata kõnealuses artiklis sätestatud keelde tehnilise abi osutamise, rahastamise või finantsabi või vahendusteenuste osutamise suhtes:

▼M15

a) mis on mõeldud üksnes ÜRO mitmemõõtmelise integreeritud stabiliseerimismissiooni Kesk-Aafrika Vabariigis (MINUSCA), Kesk-Aafrika Vabariiki lähetatud liidu missioonide ja Prantsuse vägede ning väljaõpet ja abi pakkuvate muude ÜRO liikmesriikide vägede toetamiseks või nende poolt kasutamiseks, nii nagu on teavitatud kooskõlas punktiga c;

▼M4

b) mis on seotud kaitseriietusega, sealhulgas kuulivestide ja kiivritega, mida eksporditakse ajutiselt Kesk-Aafrika Vabariiki üksnes ÜRO töötajate, meediaesindajate ning humanitaar- ja arendustöötajate ning nendega seotud personali isiklikuks kasutamiseks;

▼M10

c) mis on seotud sellise mittesurmava varustuse tarnimisega ning sellise abi, sealhulgas Kesk-Aafrika Vabariigi julgeolekujõududele (kaasa arvatud riiklikele tsiviilõiguskaitseasutustele) operatiivse ja mitteoperatiivse väljaõppe osutamisega, mis on ette nähtud üksnes Kesk-Aafrika Vabariigi julgeolekusektori reformi protsessi toetamiseks või selles protsessis kasutamiseks, tihedas koostöös MINUSCAga, tingimusel et sellest on sanktsioonide komiteed eelnevalt teavitatud;

▼M20

d) mis on seotud sellise mittesurmava sõjalise varustusega, mis on ette nähtud kasutamiseks üksnes humanitaar- või kaitseotstarbel, tingimusel et sanktsioonide komiteed on sellisest abist või sellistest teenustest vähemalt 20 päeva varem teavitatud;

▼M28

e) mis on seotud 14,5 mm ja väiksema kaliibriga relvade ning spetsiaalselt selliste relvade jaoks loodud laskemoona ja komponentidega, relvastamata sõjaväemaismaasõidukitega ja selliste sõjaväemaismaasõidukitega, millele on monteeritud 14,5 mm või väiksema kaliibriga relvad, ning nende varuosadega, reaktiivgranaatidega ja spetsiaalselt selliste relvade jaoks loodud laskemoonaga, 60 mm ja 82 mm kaliibriga miinipildujatega ja spetsiaalselt selliste relvade jaoks loodud laskemoonaga Kesk-Aafrika Vabariigi julgeolekujõudude, sealhulgas riigi tsiviilõiguskaitse institutsioonide jaoks, kui sellised relvad, laskemoon, komponendid ja sõidukid on ette nähtud üksnes Kesk-Aafrika Vabariigi julgeolekusektori reformiprotsessi toetamiseks või selle raames kasutamiseks, tingimusel et sellisest abist või sellistest teenustest on sanktsioonide komiteele vähemalt 20 päeva ette teavitatud;

▼M25

f) mis on seotud artikli 3 punktis e loetlemata relvade ja muu nendega seotud surmava varustusega Kesk-Aafrika Vabariigi julgeolekujõudude, sealhulgas riigi tsiviilõiguskaitse institutsioonide jaoks, kui sellised relvad ja varustus on ette nähtud üksnes Kesk-Aafrika Vabariigi julgeolekusektori reformi protsessi toetamiseks või selle raames kasutamiseks, vastavalt sanktsioonide komitee eelnevale heakskiidule.

▼M20

Artikkel 4

Erandina artiklist 2, tingimusel, et sanktsioonide komitee on sellise tehnilise abi või vahendusteenuste osutamise, rahastamise või finantsabi osutamise eelnevalt heaks kiitnud, ei kohaldata kõnealuses artiklis sätestatud keelde tehnilise abi osutamise, rahastamise või finantsabi osutamise suhtes sõjaliste kaupade ühises nimekirjas loetletud kaupade ja tehnoloogia müümiseks, tarnimiseks, üleandmiseks või eksportimiseks ega sellega seotud tehnilise abi või vahendusteenuste osutamiseks.

▼B

Artikkel 5

1. Külmutatakse kõik I lisas loetletud füüsilistele või juriidilistele isikutele, üksustele või asutustele kuuluvad, nende omandis, valduses või kontrolli all olevad rahalised vahendid ja majandusressursid.

2. Rahalisi vahendeid ega majandusressursse ei anta otse ega kaudselt I lisas loetletud füüsiliste või juriidilistele isikute, üksuste või asutuste käsutusse ega nende toetamiseks.

▼M10

3. I lisas on loetletud füüsilised ja juriidilised isikud, üksused ja asutused, kelle puhul sanktsioonide komitee on teinud kindlaks, et nad: a) osalevad tegevuses või toetavad tegevust, millega ohustatakse Kesk-Aafrika Vabariigis rahu, stabiilsust või julgeolekut, sealhulgas tegevuses, millega ohustatakse või takistatakse stabiliseerimis- või lepitusprotsessi või millega õhutatakse vägivalda; b) rikuvad ÜRO Julgeolekunõukogu resolutsiooni 2127 (2013) punktis 54 kehtestatud relvaembargot või on kas otse või kaudselt müünud, tarninud või üle andnud relvi või nendega seotud materjali Kesk-Aafrika Vabariigis asuvatele relvastatud rühmitustele või kuritegelikele võrgustikele või on saanud Kesk-Aafrika Vabariigis asuvate relvastatud rühmituste või kuritegelike võrgustike vägivallategudega seotud relvi või nendega seotud materjali või tehnilist nõustamist, koolitust või abi, sealhulgas rahastamist ja finantsabi; ▼M15 c) osalevad sellise tegevuse kavandamises, juhtimises või toimepanemises Kesk-Aafrika Vabariigis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutab endast inimõiguste rikkumist, sealhulgas tsiviilisikute vastu suunatud rünnakud, etnilise ja usulise taustaga rünnakud, rünnakud tsiviilobjektidele, nagu administratiiv- ja kohtuhooned, koolid ja haiglad, ning inimröövid ja sunniviisiline ümberasustamine; ▼M10 d) on seotud seksuaalsete ja soopõhiste vägivallategude kavandamise, juhtimise või toimepanemisega Kesk-Aafrika Vabariigis; e) värbavad või kasutavad lapsi Kesk-Aafrika Vabariigis toimuvas relvastatud konfliktis, rikkudes kohaldatavat rahvusvahelist õigust; f) toetavad relvastatud rühmitusi või kuritegelikke võrgustikke Kesk-Aafrika Vabariigis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel; g) takistavad humanitaarabi toimetamist Kesk-Aafrika Vabariiki või juurdepääsu humanitaarabile või selle jagamist Kesk-Aafrika Vabariigis; ▼M15 h) tegelevad ÜRO missioonide või rahvusvaheliste rahuvalveüksuste, sealhulgas MINUSCA, liidu missioonide ja neid toetavate Prantsuse vägede ning humanitaartöötajate vastu suunatud rünnakute kavandamise, juhtimise, spondeerimise ja toimepanemisega; ▼M10 i) juhivad sanktsioonide komitee poolt loetellu kantud üksust või on toetanud sanktsioonide komitee poolt loetellu kantud isikut, üksust või asutust või loetellu kantud isiku, üksuse või asutuse omanduses või kontrolli all olevat üksust või on tegutsenud tema huvides või nimel või tema juhiste kohaselt; ▼M15 j) tegelevad vägivallale, eriti etnilise ja usulise taustaga vägivallale õhutamisega, ohustades rahu, stabiilsust ja julgeolekut Kesk-Aafrika Vabariigis, ning seejärel osalevad tegevuses või toetavad tegevust, millega ohustatakse Kesk-Aafrika Vabariigis rahu, stabiilsust või julgeolekut; ▼M28 k) on seotud Kesk-Aafrika Vabariigis sellise tegevuse kavandamise, juhtimise, spondeerimise või toimepanemisega, millega rikutakse rahvusvahelist humanitaarõigust, kaasa arvatud meditsiinitöötajate või humanitaartöötajate vastu suunatud rünnakud.

▼B

Artikkel 6

Erandina artiklist 5 võivad liikmesriikide pädevad asutused anda loa teatavate külmutatud rahaliste vahendite või majandusressursside vabastamiseks või kättesaadavaks tegemiseks vastavalt tingimustele, mida nad asjakohaseks peavad, eeldusel et täidetud on järgmised tingimused:

a) asjaomane pädev asutus on teinud kindlaks, et asjaomased rahalised vahendid või majandusressursid on: i) vajalikud I lisas loetletud füüsiliste või juriidiliste isikute, üksuste või asutuste või selliste füüsiliste isikute ülalpeetavate pereliikmete põhivajaduste rahuldamiseks tehtavateks kulutusteks, sealhulgas toiduainete, üüri või hüpoteegi, ravimite ja ravikulude, maksude, kindlustusmaksete ning kommunaalteenuste eest tasumiseks; ii) ette nähtud üksnes õigusabiteenuste osutamisega seotud töötasude maksmiseks mõistlikus ulatuses ja nendest teenustest tulenevate kulude hüvitamiseks või iii) ette nähtud üksnes tasude või teenustasude maksmiseks külmutatud rahaliste vahendite või majandusressursside tavapärase haldamise või säilitamise eest ning

b) asjaomane liikmesriik on teavitanud sanktsioonide komiteed punktis a osutatud kindlakstegemisest ja oma kavatsusest anda luba ning sanktsioonide komitee ei ole esitanud selle kohta vastuväiteid viie tööpäeva jooksul alates teavitamisest.

Artikkel 7

Erandina artiklist 5 võivad liikmesriikide pädevad asutused anda loa teatavate külmutatud rahaliste vahendite või majandusressursside vabastamiseks või kättesaadavaks tegemiseks vastavalt tingimustele, mida nad asjakohaseks peavad, eeldusel et asjaomane pädev asutus on teinud kindlaks, et kõnealused rahalised vahendid või majandusressursid on vajalikud erakorraliste kulutuste katteks, ning on sellest teavitanud sanktsioonide komiteed ja sanktsioonide komitee on selle heaks kiitnud.

Artikkel 8

Erandina artiklist 5 võivad liikmesriikide pädevad asutused anda loa teatavate külmutatud rahaliste vahendite või majandusressursside vabastamiseks, kui on täidetud järgmised tingimused:

a) kohus, haldusorgan või vahekohus on kõnealuste rahaliste vahendite või majandusressursside suhtes kasutanud kinnipidamisõigust enne kuupäeva, mil artiklis 5 osutatud isik, üksus või asutus kanti I lisas esitatud loetellu, või on teinud nende kohta otsuse enne nimetatud kuupäeva;

b) kõnealuseid rahalisi vahendeid või majandusressursse kasutatakse ainult sellise kinnipidamisõigusega tagatud või sellise otsusega kehtivaks tunnistatud nõuete rahuldamiseks selliseid nõudeid omavate isikute õigusi reguleerivate õigusnormidega seatud piires;

c) kõnealusest kinnipidamisõigusest või otsusest ei saa kasu I lisas loetletud füüsiline või juriidiline isik, üksus või asutus;

d) kinnipidamisõiguse või otsuse tunnustamine ei ole vastuolus asjaomase liikmesriigi avaliku korraga ning

e) liikmesriik on teavitanud kinnipidamisõigusest või otsusest sanktsioonide komiteed.

Artikkel 9

Erandina artiklist 5 ning tingimusel, et I lisas loetletud füüsilisel või juriidilisel isikul, üksusel või asutusel tuleb teha makse vastavalt lepingule või kokkuleppele, mille ta on sõlminud, või kohustusele, mis tekkis asjaomasele füüsilisele või juriidilisele isikule, üksusele või asutusele enne kuupäeva, mil ÜRO Julgeolekunõukogu või sanktsioonide komitee kandis kõnealuse füüsilise või juriidilise isiku, üksuse või asutuse loetellu, võivad liikmesriikide pädevad asutused anda loa teatavate külmutatud rahaliste vahendite või majandusressursside vabastamiseks vastavalt tingimustele, mida nad asjakohaseks peavad, eeldusel et asjaomane pädev asutus on teinud kindlaks, et:

a) rahalisi vahendeid või majandusressursse kasutab I lisas loetletud füüsiline või juriidiline isik, üksus või asutus makseteks;

b) makse ei ole vastuolus artikli 5 lõikega 2 ning

c) asjaomane liikmesriik on teavitanud sanktsioonide komiteed loa andmise kavatsusest kümme tööpäeva ette.

Artikkel 10

1. Artikli 5 lõige 2 ei takista finants- või krediidiasutustel, kes saavad kolmandate isikute poolt I lisas loetletud füüsilise või juriidilise isiku, üksuse või asutuse kontole üle kantud rahalisi vahendeid, külmutatud kontode krediteerimist, tingimusel et ka kõik neile kontodele lisatavad summad külmutatakse. Finants- või krediidiasutus teatab asjaomasele pädevale asutusele sellistest ülekannetest viivitamata.

2. Artikli 5 lõiget 2 ei kohaldata külmutatud kontodele lisatud järgmiste summade suhtes: a) nende kontode intressid või muud tulud; b) maksed, mis tulenevad lepingutest, kokkulepetest või kohustustest, mis sõlmiti või tekkisid enne kuupäeva, mil artiklis 5 osutatud füüsiline või juriidiline isik, üksus või asutus kanti I lisasse, või c) maksed, mis tuleb teha kohtu, haldusorgani või vahekohtu seatud kinnipidamisõiguse või otsuse alusel, millele on osutatud artiklis 8, ning tingimusel et kõik sellised intressid, muud tulud ja maksed külmutatakse kooskõlas artikli 5 lõikega 1.

Artikkel 11

1. Ilma et see piiraks kehtivate aruandlust, konfidentsiaalsust ja ametisaladust käsitlevate eeskirjade kohaldamist, peavad füüsilised ja juriidilised isikud, üksused ning asutused: a) esitama viivitamata käesoleva määruse järgimist hõlbustava teabe, näiteks teabe artikli 5 kohaselt külmutatud kontode ja rahasummade kohta, pädevale asutusele, mis asub nende elu- või asukoha liikmesriigis, ja otse või liikmesriigi kaudu komisjonile, ning b) tegema koostööd kõnealuse pädeva asutusega sellise teabe kontrollimisel.

2. Komisjonile otse esitatud lisateave tehakse liikmesriikidele kättesaadavaks.

3. Käesoleva artikli kohaselt esitatud või saadud teavet kasutatakse ainult sel otstarbel, milleks see edastati või saadi.

Artikkel 12

Keelatud on teadlikult ja tahtlikult osaleda tegevuses, mille eesmärk või tagajärg on kõrvalehoidmine artiklites 2 ja 5 osutatud meetmetest.

Artikkel 13

1. Rahaliste vahendite ja majandusressursside külmutamisest või nende kättesaadavaks tegemisest keeldumisest, mis on tehtud heas usus, et selline tegevus on kooskõlas käesoleva määrusega, ei tulene määrust rakendavale füüsilisele või juriidilisele isikule, üksusele või asutusele või selle juhtidele või töötajatele mingit vastutust, välja arvatud juhul, kui tõendatakse, et rahaliste vahendite ja majandusressursside külmutamise või kinnipidamise põhjustas hooletus.

2. Füüsilistele ja juriidilistele isikutele, üksustele ega asutustele ei tulene mingit vastutust, kui nad ei teadnud ja neil ei olnud põhjendatud alust arvata, et nende tegevus võiks rikkuda käesolevas määruses sätestatud keelde.

Artikkel 14

1. Lepingu ja tehingu puhul, mille täitmist on vahetult või kaudselt, tervikuna või osaliselt mõjutanud käesoleva määrusega kehtestatud meetmed, ei rahuldata ühtki nõuet, sealhulgas hüvitisnõuet ega muud samalaadset nõuet, nagu tasaarvestusnõue või tagatisnõue, eelkõige nõuet, mille eesmärk on mis tahes vormis võlakirja, tagatise või hüvitise, eriti finantstagatise ja -hüvitise pikendamine või väljamaksmine, kui selle esitajaks on: a) I lisas loetletud füüsilised või juriidilised isikud, üksused või asutused; b) füüsiline või juriidiline isik, üksus või asutus, kes tegutseb mõne punktis a osutatud isiku, üksuse või asutuse kaudu või tema nimel.

2. Igas nõude täitmise menetluses jääb kõnealuse nõude täitmist taotleva füüsilise või juriidilise isiku, üksuse või asutuse kohustuseks tõendada, et nõude täitmine ei ole lõike 1 alusel keelatud.

3. Käesoleva artikliga ei piirata lõikes 1 osutatud füüsiliste või juriidiliste isikute, üksuste ja asutuste õigust nõuda kooskõlas käesoleva määrusega lepinguliste kohustuste täitmata jätmise seaduslikkuse kohtulikku kontrolli.

Artikkel 15

1. Komisjon ja liikmesriigid teatavad üksteisele käesoleva määruse alusel võetud meetmetest ja jagavad omavahel muud nende käsutuses olevat käesoleva määrusega seotud asjakohast teavet, eelkõige teavet: a) artikli 5 alusel külmutatud rahaliste vahendite ning artiklite 6, 7 ja 8 alusel antud lubade kohta; b) rikkumise ja rakendamisega seotud probleemide ning liikmesriikide kohtute tehtud otsuste kohta.

2. Liikmesriigid teavitavad viivitamata üksteist ja komisjoni muust nende käsutuses olevast asjakohasest teabest, mis võib mõjutada käesoleva määruse tõhusat rakendamist.

Artikkel 16

Komisjonil on õigus muuta II lisa liikmesriikide esitatud teabe alusel.

Artikkel 17

1. Kui ÜRO julgeolekunõukogu või sanktsioonide komitee kannab füüsilise või juriidilise isiku, üksuse või asutuse loetellu ning esitab põhjendused loetellu kandmiseks, kannab nõukogu kõnealuse füüsilise või juriidilise isiku, üksuse või asutuse I lisasse. Nõukogu edastab oma otsuse ja esitatud põhjendused asjaomasele füüsilise või juriidilise isikule, üksusele või asutusele kas otse, juhul kui aadress on teada, või teatise avaldamise kaudu, ning annab kõnealusele füüsilise või juriidilise isikule, üksusele või asutusele võimaluse esitada oma märkused.

2. Kui esitatakse märkusi või uusi olulisi tõendeid, vaatab nõukogu oma otsuse läbi ning teavitab vastavalt asjaomast isikut, üksust või asutust.

3. Kui ÜRO otsustab mõne isiku, üksuse või asutuse loetelust välja arvata või muuta loetellu kantud isikut, üksust või asutust identifitseerivaid andmeid, muudab nõukogu vastavalt I lisa.

Artikkel 18

Võimaluse korral kantakse I lisasse teave, mille on esitanud julgeolekunõukogu või sanktsioonide komitee ning mis on vajalik asjaomaste füüsiliste või juriidiliste isikute, üksuste või asutuste identifitseerimiseks. Füüsiliste isikute puhul võib selline teave sisaldada nime, sealhulgas varjunime, sünniaega ja -kohta, kodakondsust, passi- ja ID-kaardi numbrit, sugu, aadressi, kui see on teada, ning positsiooni või ametit. Juriidiliste isikute, üksuste või asutuste puhul võib selline teave sisaldada nime, registrisse kandmise kohta ja kuupäeva, registrinumbrit ja tegevuskohta. Samuti kantakse I lisasse julgeolekunõukogu või sanktsioonide komitee poolt loetellu kandmise kuupäev.

Artikkel 19

1. Liikmesriigid kehtestavad eeskirjad käesoleva määruse sätete rikkumise eest kohaldatavate karistuste kohta ning võtavad kõik vajalikud meetmed nende rakendamise tagamiseks. Ettenähtud karistused peavad olema tõhusad, proportsionaalsed ja hoiatavad.

2. Liikmesriigid teevad lõikes 1 osutatud eeskirjad komisjonile teatavaks viivitamata pärast käesoleva määruse jõustumist ning teavitavad komisjoni eeskirjade igast hilisemast muudatusest.

▼M20

Artikkel 19a

1. Nõukogu, komisjon ning liidu välisasjade ja julgeolekupoliitika kõrge esindaja (edaspidi „kõrge esindaja”) võivad töödelda käesolevast määrusest tulenevate ülesannete täitmiseks isikuandmeid. Kõnealused ülesanded hõlmavad järgmist: a) nõukoguga seoses, I lisasse tehtavate muudatuste ettevalmistamine ja sisseviimine; b) kõrge esindajaga seoses, I lisasse tehtavate muudatuste ettevalmistamine; c) komisjoniga seoses: i) I lisasse kantud andmete lisamine selliste isikute, üksuste ja asutuste elektroonilisse konsolideeritud loetellu, kelle suhtes on kehtestatud liidu piiravad finantsmeetmed, ning interaktiivsele sanktsioonide kaardile, mis on mõlemad üldsusele kättesaadavad; ii) käesoleva määruse kohaselt võetavate meetmete mõju käsitleva teabe töötlemine, näiteks külmutatud rahaliste vahendite väärtus ja teave pädevate asutuste antud lubade kohta.

2. Nõukogu, komisjon ja kõrge esindaja võivad vajaduse korral töödelda loetellu kantud füüsiliste isikute toimepandud kuritegusid, selliste isikute suhtes tehtud süüdimõistvaid kohtuotsuseid või selliste isikutega seotud julgeolekumeetmeid käsitlevaid asjakohaseid andmeid ainult ulatuses, mis on vajalik I lisa koostamiseks.

3. Käesoleva määruse kohaldamisel nimetatakse nõukogu, käesoleva määruse II lisas nimetatud komisjoni talitus ja kõrge esindaja määruse (EL) 2018/1725 artikli 3 lõike 8 tähenduses „vastutavateks töötlejateks”, et tagada asjaomaste füüsiliste isikute võimalus kasutada määrusest (EL) 2018/1725 tulenevaid õigusi.

▼B

Artikkel 20

1. Liikmesriigid määravad kindlaks käesolevas määruses osutatud pädevad asutused ja esitavad need II lisas loetletud veebisaitidel. Liikmesriigid teatavad komisjonile igast II lisas loetletud veebisaidi aadressi muudatusest.

2. Liikmesriigid teatavad komisjonile oma pädevad asutused, sealhulgas nende kontaktandmed, viivitamata pärast käesoleva määruse jõustumist ja teavitavad komisjoni igast hilisemast muudatusest.

3. Kui käesolevas määruses on nõue komisjoni teavitada või temaga suhelda, tuleb selleks kasutada II lisas esitatud aadressi ja muid kontaktandmeid.

Artikkel 21

Käesolevat määrust kohaldatakse:

a) liidu territooriumil, sealhulgas õhuruumis;

b) liikmesriigi jurisdiktsiooni alla kuuluvate õhusõidukite ja laevade pardal;

c) liikmesriikide kodanike suhtes liidu territooriumil või väljaspool seda;

d) liidu territooriumil või väljaspool seda asuvate juriidiliste isikute, üksuste või asutuste suhtes, mis on asutatud või moodustatud liikmesriigi õiguse alusel;

e) juriidiliste isikute, üksuste või asutuste äritegevuse suhtes, mis tervikuna või osaliselt leiab aset liidu territooriumil.

Artikkel 22

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

▼M2









I LISA

ARTIKLIS 5 OSUTATUD ISIKUTE JA ÜKSUSTE LOETELU

▼M12

A. Isikud

▼M23

1. François Yangouvonda BOZIZÉ (teise nimega: a) Bozize Yangouvonda; b) Samuel Peter Mudde (sündinud 16. detsembril 1948 Izos, Lõuna-Sudaanis))

Ametinimetus: a) Kesk-Aafrika Vabariigi endine riigipea; b) professor

Sünniaeg: a) 14. oktoober 1946 b) 16. detsember 1948

Sünnikoht: Mouila, Gabon; Izo, Lõuna-Sudaan

Kodakondsus: Kesk-Aafrika Vabariik; Lõuna-Sudaan

Passi nr: D00002264, välja antud 11. juunil 2013 (välja andnud välisminister, Jubas, Lõuna-Sudaanis). Kehtivusaeg lõpeb 11. juunil 2017, Samuel Peter Mudde nimele välja antud diplomaatiline pass)

Riiklik isikukood: M4800002143743 (isikukood passis).

Aadress: a) Uganda b) Bangui, Kesk-Aafrika Vabariik (alates Ugandast tagasipöördumisest 2019. aasta detsembris)

ÜRO poolt loetellu kandmise kuupäev: 9. mai 2014

Muu teave: Ema nimi on Martine Kofio. Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu teabelehele: https://www.interpol.int/en/How-we-work/Notices/View-UN-Notices-Individuals

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Bozize kanti 9. mail 2014 loetellu resolutsiooni 2134 (2014) punkti 36 alusel, kui isik, kes „osaleb tegevuses või sellise tegevuse toetamises, millega ohustatakse Kesk-Aafrika Vabariigis (KAV) rahu, stabiilsust või julgeolekut“.

Lisateave:

Bozize koos oma toetajatega õhutas 5. detsembril 2013 toimunud rünnakut Bangui vastu. Sellest ajast alates on ta jätkuvalt püüdnud korraldada destabiliseerivaid operatsioone, et säilitada pingeid KAVi pealinnas. Teadaolevalt moodustas Bozizé anti-balaka mässuliste rühmitused, enne kui ta 24. märtsil 2013 põgenes Kesk-Aafrika Vabariigist. Bozize kutsus kommünikees oma võitlejaid üles jätkama hirmutegusid praeguse režiimi ja islamistide vastu. Teadaolevalt on Bozize andnud rahalist ja materiaalset toetust võitlejatele, kes püüavad destabiliseerida käimasolevat üleminekut ja aidata teda tagasi võimule. Valdav osa anti-Balaka mässuliste rühmituste liikmetest pärinevad Kesk-Aafrika relvajõudude üksustest, kes pärast riigipööret maal killustusid ning kelle Bozize seejärel reorganiseeris. Bozize ja tema toetajad kontrollivad enam kui pooli anti-Balaka mässuliste rühmitusi.

Bozizele lojaalsete jõudude relvastusse kuuluvad lahingvintpüssid, miinipildujad ja raketiheitjad ning nad osalevad üha enam KAVi moslemitest elanikkonna vastu suunatud kättemaksurünnakutes. Olukord KAVis halvenes kiiresti pärast 5. detsembril 2013 toimunud anti-Balaka jõudude rünnakut Banguis, milles hukkus enam kui 700 inimest.

▼M19

2. Nourredine ADAM (varjunimed: a) Nureldine Adam; b) Nourreldine Adam; c) Nourreddine Adam; d) Mahamat Nouradine Adam); e) Mohamed Adam Brema Abdallah

Ametikoht: a) kindral; b) julgeolekuminister; c) „demokraatlike saavutuste kaitse erakorralise komitee” peadirektor

Sünniaeg: a) 1970 b) 1969 c) 1971 d) 1. jaanuar 1970 e) 1. jaanuar 1971

Sünnikohta: a) Ndélé, Kesk-Aafrika Vabariik b) Algenana, Sudaan

Kodakondsus: a) Kesk-Aafrika Vabariik b) Sudaan

Passi nr: a) D00001184 (Kesk-Aafrika Vabariigi pass) b) nr: P04838205, väljastatud 10. juunil 2018, (väljastamise koht Bahri, Sudaan. Kehtib kuni 9. juuni 2023. Pass väljastatud Mohamed Adam Brema Abdallah'i nimele)

Riiklik isikukood: a) 202-2708-8368 (Sudaan)

Address: a) Birao, Kesk-Aafrika Vabariik b) Sudaan

ÜRO poolt loetellu kandmise kuupäev: 9. mai 2014

Muu teave: Link Interpoli ja ÜRO Julgeolekunõukogu eriteate veebilehele: https://www.interpol.int/en/How-we-work/Notices/View-UN-Notices-Individuals

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Nourredine kanti 9. mail 2014. aastal loetellu resolutsiooni 2134 (2014) punktist 36 tulenevalt, milles toodi esile „osalemine tegevuses või sellise tegevuse toetamine, millega ohustatakse Kesk-Aafrika Vabariigis rahu, stabiilsust või julgeolekut”.

Lisateave

Noureddine on üks Seleka algsetest liidritest. On kindlaks tehtud, et ta oli Seleka relvastatud mässuliste ühe rühmituse Central PJCC kindral ja president; seda rühmitust tuntakse ametlikult Convention des patriotes pour la justice et la paix (õiguse ja rahu patriootide konvent) nime all, lühendatult CPJP. Õiguse ja rahu patriootide konvendist eraldunud fundamentaalse rühmituse (CPJP/F) endise juhina oli ta ex-Séléka rühmituse sõjaline koordinaator Kesk-Aafrika Vabariigis 2012. aasta detsembri algusest kuni 2013. aasta märtsini toimunud eelmise mässu rünnakute ajal. Noureddine'i osutatud abita ja Tšaadi eriüksustega loodud lähedaste suheteta ei oleks Seleka arvatavasti olnud suuteline võtma võimu Kesk-Aafrika Vabariigi endiselt presidendilt François Bozizélt.

Pärast üleminekupresidendi Catherine Samba-Panza ametisse nimetamist 20. jaanuaril 2014 oli ta ex-Séléka taktikalise väljaviimise üks korraldajaid Sibutis, eesmärgiga rakendada ellu oma plaan moslemi kantsi loomiseks riigi põhjaosas. Ta oli andnud oma jõududele selge soovituse mitte täita üleminekuvalitsuse ja Aafrika juhtimisel toimuva rahvusvahelise Kesk-Aafrika Vabariigi toetusmissiooni (MISCA) sõjaliste juhtide ettekirjutusi. Noureddine juhib aktiivselt ex-Sélékat, endisi Seleka jõude, mille Djotodia 2013. aasta septembris teadaolevalt laiali saatis, samuti juhib ta operatsioone kristlike naaberalade vastu ning toetab jätkuvalt märkimisväärselt Kesk-Aafrika Vabariigis tegutsevat ex-Sélékat, aidates seda juhtida.

Lisaks kanti Nourredine 9. mail 2014. aastal loetellu resolutsiooni 2134 (2014) punkti 37 alapunktist b tulenevalt, milles toodi esile „tegelemine selliste tegevuste kavandamise, juhtimise või toimepanemisega, millega rikutakse kas rahvusvahelisi inimõigusi käsitlevaid õigusakte või rahvusvahelist humanitaarõigust”.

Pärast seda, kui Seleka 24. märtsil 2013 Bangui oma kontrolli alla võttis, nimetati Nourredine Adam kaitseministriks, seejärel nüüdseks tegevuse lõpetanud Kesk-Aafrika Vabariigi julgeolekuteenistuse „demokraatlike saavutuste kaitse erakorralise komitee” (Comité extraordinaire de défense des acquis démocratiques — CEDAD) peadirektoriks. Nourredine Adam kasutas CEDADi oma isikliku poliitilise politseina, mis pani toime palju meelevaldseid vahistamisi, piinamisi ja kohtuväliseid hukkamisi. Lisaks oli Nourredine Adam Boy Rabe'i verise operatsiooni korraldamise üks võtmeisikuid. 2013. aasta augustis vallutasid Seleka jõud tormijooksuga Boy Rabe'i, Kesk-Aafrika Vabariigi piirkonna, mida peeti François Bozizé toetajate ja tema etnilise rühma kantsiks. Relvaladude otsimise ettekäändel tapsid Seleka väed teadaolevalt arvukalt tsiviilisikuid ja sooritasid märatsevaid rüüsteretki. Kui need rüüsteretked ulatusid muudele aladele, vallutasid tuhanded elanikud rahvusvahelise lennujaama, mida Prantsuse vägede kohaloleku tõttu peeti ohutuks kohaks, ning hõivasid lennuraja.

Lisaks kanti Nourredine 9. mail 2014. aastal loetellu resolutsiooni 2134 (2014) punkti 37 alapunktist d tulenevalt, milles toodi esile „relvastatud rühmitiste või kuritegelike võrgustike toetamine loodusvarade ebaseadusliku kasutamise teel”.

2013. aasta alguses mängis Nourredine Adam tähtsat rolli ex-Séléka rahastamise võrgustikes. Ta reisis Saudi Araabiasse, Katari ja Araabia Ühendemiraatidesse, et koguda endiste mässajate jaoks raha. Ta aitas kaasa ka Kesk-Aafrika Vabariigi ja Tšaadi vahelise ebaseadusliku teemandikaubanduse võrgustiku tegevusele.

▼M3 —————

▼M23

4. Alfred YEKATOM (teise nimega: a) Alfred Yekatom Saragba; b) Alfred Ekatom;c) Alfred Saragba; d) Colonel Rombhot; e) Colonel Rambo; f) Colonel Rambot; g) Colonel Rombot; h) Colonel Romboh)

Ametinimetus: Kesk-Aafrika relvajõudude (Forces Armées Centrafricaines – FACA) ülemkapral

Sünnikuupäev: 23. juuni 1976

Sünnikoht: Kesk-Aafrika Vabariik

Kodakondsus: Kesk-Aafrika Vabariik

Aadress: a) Mbaiki, Lobaye provints, Kesk-Aafrika Vabariik (tel +236 72 15 47 07 / +236 75 09 43 41); b) Bimbo, Ombella-Mpoko provints, Kesk-Aafrika Vabariik (eelmine asukoht); c) Haag (alates üleandmisest Rahvusvahelisele Kriminaalkohtule 17. novembril 2018).

ÜRO poolt loetellu kandmise kuupäev: 20. august 2015

Muu teave: On juhtinud ja kontrollinud suurearvulist relvarühmitust. Isa (lapsendanud isa) nimi on Ekatom Saragba (kirjutatakse ka Yekatom Saragba). Tema vend on Yves Saragba, omakaitseüksuse anti-Balaka komandör Batalimos (Lobaye provints) ja endine FACA sõdur. Füüsiline kirjeldus: silmade värv: must; juuste värv: kiilas; nahavärv: must; pikkus: 170 cm; kaal: 100 kg.

Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu teabelehele: https://www.interpol.int/en/How-we-work/Notices/View-UN-Notices-Individuals

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Alfred Yekatom kanti loetellu 20. augustil 2015 resolutsiooni 2196 (2015) punkti 11 alusel kui isik, kes „osaleb tegevuses või toetab tegevust, millega ohustatakse KAVis rahu, stabiilsust või julgeolekut, sealhulgas tegevust, millega ohustatakse või rikutakse üleminekukokkuleppeid või millega ohustatakse või takistatakse poliitilist üleminekuprotsessi, sealhulgas liikumist vabade ja õiglaste demokraatlike valimiste suunas, või millega õhutatakse vägivalda“.

Lisateave:

Alfred Yekatom, keda tuntakse ka kolonel Rombhotina, juhib omakaitseliikumise anti-Balaka üht rühmitust, mis on tuntud nime all „anti-Balaka lõunast“. Ta on Kesk-Aafrika relvajõududes (Forces Armées Centrafricaines – FACA) olnud ülemkaprali auastmes.

Yekatom on osalenud tegevuses ja toetanud tegevust, millega ohustatakse KAVis rahu, stabiilsust ja julgeolekut, sealhulgas tegevust, millega ohustatakse üleminekukokkuleppeid ja poliitilist üleminekuprotsessi. Yekatom on juhtinud ja kontrollinud suurearvulist relvarühmitust, mis paiknes Banguis PK9 naabruses ning Bimbo (Ombella-Mpoko provints), Cekia, Pissa, ja Mbaïki (Lobaye provintsi pealinn) linnades, ning rajas oma peakorteri Batalimos asuvasse metsakontsessiooni.

Yekatomi otsese kontrolli all on Bimbo ja Bangui vahel asuvast peamisest sillast kuni Mbaïkini (Lobaye provints) ning Pissast Batalimoni (Kongo Vabariigi piiri ääres) olnud kaksteist kontrollpunkti, mis on mehitatud keskmiselt kümne relvastatud relvarühmitusse kuuluva mehega, kes kannavad sõjaväe mundreid ja relvi (sealhulgas lahingvintpüssid), ning on kogunud õigusvastaseid makse erasõidukitelt ja -mootorratastelt, väikebussidelt ning Kameruni ja Tšaadi metsaressursse eksportivatelt veoautodelt, samuti Oubangui jõel navigeerivatelt paatidelt. Yekatomi on nähtud selliseid õigusvastaseid makse isiklikult kogumas. Samuti on Yekatom ja tema relvarühmitus teadaolevalt tapnud tsiviilisikuid.

5. Habib SOUSSOU (teise nimega: Soussou Abib)

Ametinimetus: a) Lobaye provintsi anti-Balaka koordinator, b) Kesk-Aafrika relvajõudude (FACA) ülemkapral.

Sünnikuupäev: 13. märts 1980

Sünnikoht: Kesk-Aafrika Vabariik

Kodakondsus: Kesk-Aafrika Vabariik

Aadress: Boda, Kesk-Aafrika Vabariik (tel +236 72198628)

ÜRO poolt loetellu kandmise kuupäev: 20. august 2015

Muu teave: Nimetatud 11. aprillil 2014 anti-Balaka Boda piirkonnaülemaks (COMZONE) ja 28. juunil 2014 kogu Lobaye provintsi piirkonnaülemaks. Tema juhtimise all on jätkuvalt toimunud sihipärased tapmised, kokkupõrked ning rünnakud humanitaarorganisatsioonide ja abitöötajate vastu. Füüsiline kirjeldus: silmade värv: pruun; juuste värv: must; pikkus: 160 cm kaal: 60 kg. Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu teabelehele: https://www.interpol.int/en/How-we-work/Notices/View-UN-Notices-Individuals

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Habib Soussou kanti loetellu 20. augustil 2015 resolutsiooni 2196 (2015) punkti 11 ning punkti 12 alapunktide b ja e alusel kui isik, kes „osaleb tegevuses või toetab tegevust, millega ohustatakse KAVis rahu, stabiilsust või julgeolekut, sealhulgas tegevust, millega ohustatakse või rikutakse üleminekukokkuleppeid või millega ohustatakse või takistatakse poliitilist üleminekuprotsessi, sealhulgas liikumist vabade ja õiglaste demokraatlike valimiste suunas, või millega õhutatakse vägivalda“; „osaleb sellise tegevuse kavandamises, juhtimises või toimepanemises Kesk-Aafrika Vabariigis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutab endast inimõiguste rikkumist, sealhulgas seksuaalsed vägivallateod, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine“; ning „takistab humanitaarabi toimetamist Kesk-Aafrika Vabariiki või juurdepääsu humanitaarabile või selle jagamist Kesk-Aafrika Vabariigis“.

Lisateave:

Habib Soussou nimetati 11. aprillil 2014 omakaitseüksuse anti-Balaka Boda piirkonnaülemaks (COMZONE), ning ta on väitnud, et ta oli seega vastutav julgeolekuolukorra eest kõnealuses alamprefektuuris. 28. juunil 2014 nimetas omakaitseüksuse anti-Balaka üldkoordinaator Patrice Edouard Ngaïssona Habib Soussou Boda linna piirkondlikuks koordinaatoriks alates 11. aprillist 2014 ja kogu Lobaye provintsi koordinaatoriks alates 28. juunist 2014. Omakaitseüksuse anti-Balaka poolt on Bodas iganädalaselt toime pandud sihipäraseid tapmisi, kokkupõrkeid ning rünnakuid humanitaarorganisatsioonide ja abitöötajate vastu piirkondades, kus Soussou on anti-Balaka komandör või koordinaator. Soussou ja anti-Balaka relvajõud on nendes piirkondades samuti rünnanud või ähvardanud rünnata tsiviilelanikke.

▼M12

6. Oumar YOUNOUS ABDOULAY (teise nimega: a) Oumar Younous; b) Omar Younous; c) Oumar Sodiam; d) Oumar Younous M'Betibangui).

Nimetus: endine Séléka kindral.

Sünniaeg:2. aprill 1970.

Kodakondsus: Sudaan, KAVi diplomaatiline pass nr D00000898, välja antud 11. aprillil 2013 (kehtiv kuni 10. aprillini 2018).

Aadress: a) Bria, Kesk-Aafrika Vabariik (tel +236 75507560); b) Birao, Kesk-Aafrika Vabariik; c) Tullus, Lõuna-Darfur, Sudaan (eelmine asukoht).

ÜRO poolt loetellu kandmise kuupäev:20. august 2015.

Muu teave:

teemantide salakaubavedaja, Séléka kolmetärnikindral ja KAVi endise ajutise presidendi Michel Djotodia lähedalseisev usaldusisik. Füüsiline kirjeldus: juuste värv: must; pikkus: 180 cm; kuulub fulani rahvusrühma. Olemas foto lisamiseks Interpoli ja ÜRO Julgeolekunõukogu teabelehte. Väidetavalt suri 11. oktoobril 2015. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5903116.

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Oumar Younous kanti loetellu 20. augustil 2015 resolutsiooni 2196 (2015) punkti 11 ja punkti 12 alapunkti d alusel kui „isik, kes osaleb tegevuses või toetab tegevust, millega ohustatakse KAVis rahu, stabiilsust või julgeolekut, sealhulgas tegevust, millega ohustatakse või rikutakse üleminekukokkuleppeid või millega ohustatakse või takistatakse poliitilist üleminekuprotsessi, sealhulgas liikumist vabade ja õiglaste demokraatlike valimiste suunas, või millega õhutatakse vägivalda” ning „isik, kes toetab relvastatud rühmitusi või kuritegelikke võrgustikke KAVis loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega kauplemise teel”.

Lisateave:

Oumar Younous on endise Séléka kindrali ja teemantide salakaubavedajana toetanud KAVis relvastatud rühmitust loodusvarade, sealhulgas teemantide ebaseadusliku kasutamise ja nendega kauplemise teel.

2008. aasta oktoobris ühines teemantide kokkuostu ettevõtte Sodiam endine autojuht Oumar Younous mässuliste rühmitusega Mouvement des Libérateurs Centrafricains pour la Justice (MLCJ). 2013. aasta detsembris tuvastati, et Oumar Younous on Séléka kolmetärnikindral ja ajutise presidendi Michel Djotodia lähedalseisev usaldusisik.

Younous on seotud teemantikaubandusega Briast ja Sam Ouandjast Sudaani. Allikad on teada andnud, et Oumar Younous on tegelenud Brias ära peidetud teemantipakkide kogumisega ja viinud neid müügiks Sudaani.

▼M23

7. Haroun GAYE (teise nimega: a) Haroun Geye; b) Aroun Gaye; c) Aroun Geye)

Ametinimetus: rühmituse Front Populaire pour la Renaissance de Centrafrique (FPRC) poliitilise koordinatsiooni raportöör

Sünniaeg: a) 30. jaanuar 1968 b) 30. jaanuar 1969

Passi nr: Kesk-Aafrika Vabariigi pass numbriga O00065772 (täht O, millele järgneb kolm nulli), kehtiv kuni 30. detsember 2019)

Aadress: a) Bangui, Kesk-Aafrika Vabariik b) Ndélé, Bamingui-Bangoran

ÜRO poolt loetellu kandmise kuupäev: 17. detsember 2015

Muu teave: Gaye juhib Banguis tegutsevat ex-Seleka marginaliseerunud relvastatud rühmitust Front Populaire pour la Renaissance de Centrafrique'i (FPRC) (ei ole loetellu kantud). Ta juhib ka Bangui piirkonna PK5 nn kaitsekomiteed (teise nimega „PK5 Resistance“ või „Texas“) (ei ole loetellu kantud), mis pressib elanikelt raha välja ning ähvardab kehalise vägivallaga ja paneb toime kehalist vägivalda. Nourredine Adam (CFi.002) nimetas Gaye 2. novembril 2014 FPRC poliitilise koordinatsiooni raportööriks. KAVi käsitleva resolutsiooniga 2127 (2013) loodud Julgeolekunõukogu komitee kandis Adami 9. mail 2014 oma sanktsioonide loetellu. Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu teabelehele: https://www.interpol.int/en/How-we-work/Notices/View-UN-Notices-Individuals

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Haroun Gaye kanti 17. detsembril 2015 loetellu resolutsiooni 2196 (2015) punkti 11 ja punkti 12 alapunktide b ja f alusel kui isik, kes „osaleb tegevuses või sellise tegevuse toetamises, millega ohustatakse KAVis rahu, stabiilsust või julgeolekut“; „osaleb sellise tegevuse kavandamises, juhtimises või toimepanemises Kesk-Aafrika Vabariigis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutab endast inimõiguste rikkumist, sealhulgas seksuaalsed vägivallateod, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine“; ning „tegeleb ÜRO missioonide või rahvusvaheliste rahuvalveüksuste, sealhulgas MINUSCA, Euroopa Liidu missioonide ja neid toetavate Prantsuse operatsioonide vastu suunatud rünnakute kavandamise, juhtimise, spondeerimise või toimepanemisega“.

Lisateave:

Haroun Gaye on 2014. aasta algupoolest peale olnud üks Bangui piirkonnas PK5 tegutseva relvastatud rühmituse juhtidest. Piirkonna PK5 kodanikuühiskonna esindajad väidavad, et Gaye ja tema relvastatud rühmitus õhutab Banguis konflikti, olles vastu leppimisele, ja takistab inimeste sisenemist Bangui kolmandasse ringkonda ja sellest väljumist. 11. mail 2015 blokeerisid Gaye ja 300 meeleavaldajat juurdepääsu rahvuslikule üleminekunõukogule, et häirida Bangui foorumi viimase päeva läbiviimist. Väidetavalt tegi Gaye selle ürituse häirimiseks koostööd anti-Balaka ametnikega.

26. juunil 2015 häirisid Gaye ja väike rühm tema lähikondseid valijate registreerimise avaüritust Bangui piirkonnas PK5, põhjustades registreerimisürituse sulgemise.

2. augustil 2015 üritas MINUSCA võtta Gaye ÜRO Julgeolekunõukogu resolutsiooni 2217 (2015) punkti 32 alapunkti f alapunkti i alusel vahi alla. Gaye, keda väidetavalt oli vahistamiskatsest eelnevalt teavitatud, oli selleks kogunud kokku raskerelvadega relvastatud toetajaid. Gaye relvajõud avasid tule MINUSCA ühendjõudude pihta. Seitse tundi väldanud tulevahetuses kasutasid Gaye mehed MINUSCA üksuste vastu tulirelvi, reaktiivgranaate ja käsigranaate, tappes ühe rahuvalvaja ja haavates kaheksat. 2015. aasta septembri lõpus osales Gaye vägivaldsete protestide ja kokkupõrgete õhutamises, mis näis olevat olnud riigipöördekatse üleminekuvalitsuse kukutamiseks. Riigipöördekatset juhtisid tõenäoliselt endise presidendi Bozize toetajad, moodustades sobiliku liidu Gaye ja teiste FPRC juhtidega. Tundub, et Gaye eesmärk oli korraldada vasturünnakute tsükkel, mis ohustaks eelseisvaid valimisi. Gaye ülesanne oli koordineerida tegevus anti-Balaka marginaliseerunud elementidega.

1. oktoobril 2015 toimus piirkonnas PK5 kohtumine rühmituse anti-Balaka marginaliseerunud osa liikme Eugène Barret Ngaïkosseti ja Gaye vahel eesmärgiga kavandada ühise rünnaku toimepanek Banguis laupäeval, 3. oktoobril. Gaye rühm takistas piirkonnas PK5 asuvatel inimestel sealt lahkuda, et tugevdada moslemitest elanikkonna kogukonna identiteeti suurendamaks pingeid etniliste rühmade vahel ja vältida leppimist. 26. oktoobril 2015 katkestasid Gaye ja tema rühmitus Bangui peapiiskopi ja Bangui peamošee imaami vahelise kohtumise ning ähvardasid delegatsiooni, mis pidi kesksest mošeest taanduma ja põgenema piirkonda PK5.

▼M16

8. Eugène BARRET NGAÏKOSSET (teise nimega: a) Eugene Ngaikosset; b) Eugene Ngaikoisset; c) Eugene Ngakosset; d) Eugene Barret Ngaikosse; e) Eugene Ngaikouesset; f) „The Butcher of Paoua”; g) Ngakosset)

Loetellu kandmise alus: a) KAVi presidendi turvaüksuse endine kapten; b) KAVi mereväe endine kapten

Sünniaeg: 8. oktoober 1967

Riiklik isikukood: sõjaväeline isikukood Kesk-Aafrika Vabariigi relvajõududes (FACA): 911-10-77

Aadress: Bangui, Kesk-Aafrika Vabariik.

ÜRO poolt loetellu kandmise kuupäev: 17. detsember 2015

Muu teave: kapten Eugène Barret Ngaïkosset on endise presidendi François Bozize presidendi turvaüksuse endine liige ning on seotud liikumisega anti-Balaka. Ta põgenes 17. mail 2015 pärast Brazzaville'ist väljaandmist vanglast ja lõi oma anti-Balaka rühmituse, kuhu kuuluvad endised FACA võitlejad. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/6217455.

Teave sanktsioonide komitee poolt loetellu kandmise põhjuste kirjeldavast kokkuvõttest:

Eugène Barret Ngaïkosset kanti 17. detsembril 2015 loetellu resolutsiooni 2196 (2015) punkti 11 ja punkti 12 alapunktide b ja f alusel, milles toodi esile „osalemine tegevuses või sellise tegevuse toetamine, millega ohustatakse KAVis rahu, stabiilsust või julgeolekut”. „osalevad sellise tegevuse kavandamises, juhtimises või toimepanemises Kesk-Aafrika Vabariigis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutab endast inimõiguste rikkumist, sealhulgas seksuaalsed vägivallateod, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine”; ning tegelevad ÜRO missioonide või rahvusvaheliste rahuvalveüksuste, sealhulgas MINUSCA, Euroopa Liidu missioonide ja neid toetavate Prantsuse operatsioonide vastu suunatud rünnakute kavandamise, juhtimise, spondeerimise või toimepanemisega;

Lisateave

Ngaïkosset on Banguis alates 2015. aasta septembri lõpust aset leidnud vägivallategude üks peamistest toimepanijatest. Ngaïkosset ja teised „anti-balaka” liikmed tegid rühmituse Ex-Séléka marginaliseerunud liikmetega koostööd KAVi üleminekuvalitsuse destabiliseerimiseks. 27. septembri ööl vastu 28. septembrit 2015. aastal püüdsid Ngaïkosset ja teised ebaõnnestunult tungida tormijooksuga eripolitsei „Izamo” laagrisse, et varastada relvi ja laskemoona. 28. septembril piiras rühmitus ümber KAVi riikliku raadiojaama kontori.

1. oktoobril 2015 toimus piirkonnas PK5 kohtumine Ngaïkosseti ja Front Populaire pour la Renaissance de Centrafrique (FPRC) juhi Haroun Gaye vahel eesmärgiga kavandada ühise rünnaku toimepanek Banguis laupäeval, 3. oktoobril.

8. oktoobril 2015 teatas KAVi justiitsminister, et on kavas uurida, milline oli Ngaïkosseti ja teiste isikute roll 2015. aasta septembris Banguis toimunud vägivallategudes. Ngaïkosset ja teised leiti olevat osalenud tegevuses, mis on „koletu käitumine, mis seisneb riigi sisejulgeoleku rikkumises, konspiratsioonis, kodusõjale õhutamises, kodanikuallumatuses, vihakuriteos ja süüteost osavõtus”. KAVi kohtuasutustele anti korraldus alustada uurimist, et otsida üles ja vahistada kõnealuste tegude toimepanijad ja nende kaasosalised.

Usutavasti palus Ngaïkosset 11. oktoobril 2015 tema juhitavatel anti-Balaka võitlejatel panna toime inimrööve, keskendudes eelkõige Prantsusmaa kodanikele, kuid ka KAVi poliitikutele ja ÜRO ametnikele, et sundida lahkuma üleminekuperioodi presidenti Catherine Samba-Panzat.

▼M12

9. Joseph KONY (teise nimega: a) Kony; b) Joseph Rao Kony; c) Josef Kony; d) Le Messie sanglant)

Nimetus: Lord's Resistance Army (Issanda Vastupanuarmee) juht.

Sünniaeg: a) 1959; b) 1960; c) 1961; d) 1963; e) 18. september 1964; f) 1965; g) august 1961; h) juuli 1961; i) 1. jaanuar 1961; j) aprill 1963.

Sünnikoht: a) Palaro küla, Palaro vald, Omoro maakond, Gulu piirkond, Uganda; b) Odek, Omoro, Gulu, Uganda; c) Atyak, Uganda.

Kodakondsus: Uganda pass.

Aadress: a) Vakaga, Kesk-Aafrika Vabariik; b) Haute-Kotto, Kesk-Aafrika Vabariik; c) Basse-Kotto, Kesk-Aafrika Vabariik; d) Haut-Mbomou, Kesk-Aafrika Vabariik; e) Mbomou, Kesk-Aafrika Vabariik; f) Haut-Uolo, Kongo Demokraatlik Vabariik; g) Bas-Uolo, Kongo Demokraatlik Vabariik; h) teatavaks tehtud aadress: Kafia Kingi (Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud). 2015. aasta jaanuari seisuga on väidetavalt 500 Issanda Vastupanuarmee võitlejat Sudaanist välja saadetud.

ÜRO poolt loetellu kandmise kuupäev:7. märts 2016.

Muu teave:

Kony on Issanda Vastupanuarmee (LRA) asutaja ja juht (CFe.002). Tema juhtimisel on LRA röövinud, tapnud ja sandistanud tuhandeid tsiviilisikuid kogu Kesk-Aafrikas. LRA vastutab sadade isikute röövimise, põgenema sundimise, nende kallal seksuaalvägivalla toimepanemise ja tapmise eest kogu KAVis ning on rüüstanud ja hävitanud eraomandit. Isa nimi Luizi Obol. Ema nimi Nora Obol. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5932340.

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Joseph Kony kanti 7. märtsil 2016 loetellu resolutsiooni 2262 (2016) punktist 12 ja punkti 13 alapunktide b, c ja d alusel, milles toodi esile „osalemine tegevuses või sellise tegevuse toetamine, millega ohustatakse KAVis rahu, stabiilsust või julgeolekut”; „tegelemine selliste tegevuste kavandamise, juhtimise või toimepanemisega KAVis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalne vägivald, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine”; „laste värbamine või kasutamine KAVis toimuvas relvastatud konfliktis, rikkudes kohaldatavat rahvusvahelist õigust”; ning „relvastatud rühmituste või kuritegelike võrgustike toetamine KAVis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel”.

Lisateave:

Kony asutas Issanda Vastupanuarmee ning teda on kirjeldatud rühmituse asutaja, usujuhi, esimehe ja ülemjuhatajana. Ilmudes Põhja-Ugandasse 1980. aastatel, on LRA röövinud, tapnud ja sandistanud tuhandeid tsiviilisikuid kogu Kesk-Aafrikas. Suureneva sõjalise surve all andis Kony LRAle 2005. ja 2006. aastal käsu Ugandast tagasi tõmbuda. Sellest alates on LRA tegutsenud Kongo Demokraatlikus Vabariigis (Kongo DV), KAVis, Lõuna-Sudaanis ja väidetavalt Sudaanis.

LRA juhina määrab Kony kindlaks selle strateegia ja rakendab seda, sealhulgas annab pidevalt korraldusid tsiviilelanikkonda rünnata ja selle kallal vägivalda tarvitada. Alates 2013. aasta detsembrist on LRA Joseph Kony juhtimisel kogu KAVis sadu inimesi röövinud, põgenema sundinud, nende kallal seksuaalvägivalda kasutanud ja tapnud ning rüüstanud ja hävitanud eraomandit. LRA korraldab rüüsteretki küladesse, et röövida toitu ja varustust; selline tegevus toimub peamiselt KAVi idaosas ning teadete kohaselt Kafia Kingis, mis on Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud, kuid mis on Sudaani sõjalise kontrolli all. Võitlejad korraldavad varitsusi, et rünnata julgeolekujõudusid ja varastada nende varustust, kui nad reageerivad LRA rünnakutele, ning LRA võitlejad korraldavad rüüsteretki ka küladesse, kus ei ole sõjaväe kohalolekut. Samuti on LRA tihendanud rünnakuid teemandi- ja kullakaevanduste vastu.

Kony suhtes on Rahvusvaheline Kriminaalkohus välja andnud vahistamismääruse. Rahvusvaheline Kriminaalkohus on esitanud talle 12 punktist koosneva süüdistuse inimsusevastastes kuritegudes, sealhulgas mõrv, orjastamine, seksuaalne orjastamine, vägistamine ning ebainimlikud teod, millega põhjustati tõsiseid kehavigastusi ja kannatusi, ning 21 punktist koosneva süüdistuse sõjakuritegudes, sealhulgas mõrv, tsiviilelanike julm kohtlemine, rünnaku tahtlik suunamine tsiviilelanikkonna vastu, röövimised, vägistamisele õhutamine ning alla 15aastaste laste sundvärbamine röövimise kaudu.

Kony on andnud mässulistele võitlejatele püsivaid korraldusi röövida KAVi idaosa käsitöönduslikelt kaevandajatelt teemante ja kulda. Väidetavalt transpordib Kony rühmitus osa mineraale seejärel Sudaani või kaupleb kohalike tsiviilelanike ja endise Séléka liikmetega.

Samuti on Kony andnud oma võitlejatele korralduse salaküttida elevante Kongo DVs asuvas Garamba Rahvuspargis, kust elevantide võhad väidetavalt viiakse läbi KAVi Sudaani, kus LRA kõrgemad ametnikud neid väidetavalt müüvad ning kauplevad Sudaani kaupmeeste ja kohalike ametnikega. Elevandiluuga kauplemine on Kony rühmituse jaoks oluline sissetulekuallikas. 2015. aasta jaanuari seisuga oli teatatud Issanda Vastupanuarmee 500 võitleja Sudaanist väljasaatmisest.

10. Ali KONY (teise nimega: a) Ali Lalobo; b) Ali Mohammad Labolo; c) Ali Mohammed; d) Ali Mohammed Lalobo; e) Ali Mohammed Kony; f) Ali Mohammed Labola; g) Ali Mohammed Salongo; h) Ali Bashir Lalobo; i) Ali Lalobo Bashir; j) Otim Kapere; k) „Bashir”; l) „Caesar”; m) „One-P”; n) „1-P”)

Nimetus: Lord's Resistance Army (Issanda Vastupanuarmee) asejuht.

Sünniaeg: a) 1994, b) 1993, c) 1995, d) 1992.

Aadress: Kafia Kingi (Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud).

ÜRO poolt loetellu kandmise kuupäev:23. august 2016.

Muu teave:

Ali Kony on loetellu kantud üksuse Issanda Vastupanuarmee (LRA – Lord's Resistance Army) asejuht ning loetellu kantud isiku, LRA juhi Joseph Kony poeg. Ali kuulub LRA juhtide hulka alates 2010. aastast. Ta kuulub Joseph Kony juures baseeruvasse LRA vanemohvitseride rühma. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5971056.

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Ali Kony kanti 23. augustil 2016 loetellu resolutsiooni 2262 (2016) punkti 12 ning punkti 13 alapunktide d ja g alusel, milles toodi esile, et ta „osaleb tegevuses või toetab tegevust, millega ohustatakse KAVis rahu, stabiilsust või julgeolekut”; „toetab relvastatud rühmitisi või kuritegelikke võrgustikke KAVis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel”; „juhib resolutsiooni 2134 (2014) punkti 36 või 37 või resolutsiooni 2262 (2016) alusel komitee poolt loetellu kantud üksust või on toetanud resolutsiooni 2134 (2014) punkti 36 või 37 või resolutsiooni 2262 (2016) alusel komitee poolt loetellu kantud isikut või üksust või loetellu kantud isiku või üksuse omanduses või kontrolli all olevat üksust või on tegutsenud tema huvides või nimel või tema juhiste kohaselt”.

Ali Konyt peetakse Joseph Kony võimalikuks järeltulijaks LRA juhi kohal. Ali osaleb üha enam LRA operatsioonide planeerimisel ja teda peetakse ühenduskanaliks Joseph Konyga. Samuti on Ali LRA luureohvitser, kelle käsutuses on kuni 10 alluvat.

Ali ja tema vend Salim Kony on mõlemad vastutanud distsipliini kehtestamise eest LRAs. Mõlemad vennad kuuluvad teadaolevalt Joseph Kony juhitavasse siseringi, mis vastutab Kony korralduste täideviimise eest. Vennad on distsipliini tagamiseks võtnud vastu otsuseid LRA reegleid rikkunud LRA liikmete karistamiseks või tapmiseks. Joseph Kony korralduste alusel on Salim ja Ali osalenud elevandiluu salakaubaveos Kongo DV põhjaosas asuvast Garamba rahvuspargist läbi KAVi vaidlusalusesse Kafia Kingi piirkonda müümiseks või kaubavahetuseks kohalike kaupmeestega.

Ali Kony vastutab läbirääkimiste pidamise eest elevandiluu hinna üle ja elevandiluud hõlmavate bartertehingute eest kaupmeestega. Ali kohtub kaupmeestega üks või kaks korda kuus, et pidada läbirääkimisi LRA elevandiluu hinna üle USA dollarites või Sudaani naelades või vahetuskaubana relvade, laskemoona ja toidu vastu. Joseph Kony on andnud Alile korralduse kasutada kõige suuremaid võhku jalaväevastaste miinide ostmiseks, et ümbritseda nendega Kony laager. Juulis 2014 juhtis Ali 52 elevandiluu tüki transpordioperatsiooni, mille eesmärk oli toimetada need Joseph Konyle ja lõpuks müüa.

Aprillis 2015 lahkus Salim Kafia Kingist, et ära tuua võhasaadetis. Mais osales Salim 20 elevandiluu tüki transportimisel Kongo DVst Kafia Kingisse. Umbes samal ajal kohtus Ali kaupmeestega, et osta varustust ja kavandada järgmist kokkusaamist järgmiste tehingute läbiviimiseks ning leppida LRA nimel kokku tingimused hinnangu kohaselt selle elevandiluu ostmiseks, mille saatemeeskonda Salim kuulus.

11. Salim KONY (teise nimega: a) Salim Saleh Kony; b) Salim Saleh; c) Salim Ogaro; d) Okolu Salim; e) Salim Saleh Obol Ogaro; f) Simon Salim Obol)

Nimetus: Lord's Resistance Army (Issanda Vastupanuarmee) asejuht.

Sünniaeg: a) 1992; b) 1991; c) 1993.

Aadress: a) Kafia Kingi (Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud); b) Kesk-Aafrika Vabariik.

ÜRO poolt loetellu kandmise kuupäev:23. august 2016.

Muu teave:

Salim Kony on loetellu kantud üksuse Issanda Vastupanuarmee (LRA – Lord's Resistance Army) asejuht ning loetellu kantud isiku, LRA juhi Joseph Kony poeg. Salim kuulub LRA juhtide hulka alates 2010. aastast. Ta kuulub Joseph Kony juures baseeruvasse LRA vanemohvitseride rühma. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5971058.

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Salim Kony kanti 23. augustil 2016 loetellu resolutsiooni 2262 (2016) punkti 12 ning punkti 13 alapunktide d ja g alusel, milles toodi esile, et ta „osaleb tegevuses või toetab tegevust, millega ohustatakse KAVis rahu, stabiilsust või julgeolekut”; „toetab relvastatud rühmitisi või kuritegelikke võrgustikke KAVis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel”; „juhib resolutsiooni 2134 (2014) punkti 36 või 37 või resolutsiooni 2262 (2016) alusel komitee poolt loetellu kantud üksust või on toetanud resolutsiooni 2134 (2014) punkti 36 või 37 või resolutsiooni 2262 (2016) alusel komitee poolt loetellu kantud isikut või üksust või loetellu kantud isiku või üksuse omanduses või kontrolli all olevat üksust või on tegutsenud tema huvides või nimel või tema juhiste kohaselt”.

Salim Kony on LRA nn välistaabi ülemjuhataja ja ta on koos Joseph Konyga varasest noorusest alates kavandanud LRA rünnakuid ja kaitsemeetmeid. Varem juhtis Salim rühma, mis turvab Joseph Konyt. Viimasel ajal on Joseph Kony usaldanud Salimi kätte LRA finants- ja logistikavõrgustike juhtimise.

Salim ja tema vend Ali Kony on mõlemad vastutanud distsipliini kehtestamise eest LRAs. Mõlemad vennad kuuluvad teadaolevalt Joseph Kony juhitavasse siseringi, mis vastutab Kony korralduste täideviimise eest. Vennad on distsipliini tagamiseks võtnud vastu otsuseid LRA reegleid rikkunud LRA liikmete karistamiseks või tapmiseks. Väidetavalt on Salim tapnud ülejooksmist kavandanud LRA liikmeid ning teavitanud Joseph Konyt LRA rühmade ja liikmete tegevusest.

Joseph Kony korralduste alusel on Salim ja Ali osalenud elevandiluu salakaubaveos Kongo DV põhjaosas asuvast Garamba rahvuspargist läbi KAVi vaidlusalusesse Kafia Kingi piirkonda müümiseks või kaubavahetuseks kohalike kaupmeestega.

Salim käib sageli koos umbes kümnekonna võitlejaga KAVi piiril, et võtta vastu ja saata teisi LRA rühmi, kes transpordivad põhja poolt, Garambast saabuvat elevandiluud. Aprillis 2015 lahkus Salim Kafia Kingist, et ära tuua võhasaadetis. Mais osales Salim 20 elevandiluu tüki transportimisel Kongo DVst Kafia Kingisse.

Enne seda, juunis 2014, ületas Salim koos rühma LRA võitlejatega Kongo DV piiri, et Garambas elevante salaküttida. Samuti oli Joseph Kony teinud Salimile ülesandeks saata kahte LRA komandöri Garambasse, et avada peidikud, kuhu oli aastaid tagasi oli peidetud elevandiluu. Juulis 2014 kohtus Salim teise LRA rühmaga, et transportida kõnealune elevandiluu, kokku 52 tükki, Kafia Kingisse. Salim vastutas elevandiluud puudutava aruandluse esitamise eest Joseph Konyle ja elevandiluuga tehtavate tehingute kohta käiva teabe edastamise eest LRA rühmadele.

▼M23

12. Abdoulaye HISSENE (teise nimega: a) Abdoulaye Issène; b) Abdoulaye Hissein; c) Hissene Abdoulaye; d) Abdoulaye Issène Ramadane; e) Abdoulaye Issene Ramadan; f) Issene Abdoulaye)

Tiitel: Riikliku julgeolekunõukogu (Conseil National de Défense et de Sécurité – CNDS) esimees ja ühenduse Front Populaire pour la Renaissance de la Centrafrique sõjaline juht

Ametinimetus: kindral

Sünniaeg: a) 1967 b) 1. jaanuar 1967

Sünnikoht: a) Ndele, Bamingui-Bangoran, Kesk-Aafrika Vabariik; b) Haraze Mangueigne, Tšaad

Kodakondsus: a) Kesk-Aafrika Vabariik; b) Tšaad

Passi nr: a) KAVi diplomaatiline pass nr D00000897, välja antud 5. aprillil 2013 (kehtiv kuni 4. aprillini 2018) b) KAVi diplomaatiline pass nr D00004262, välja antud 11. märtsil 2014 (kehtiv kuni 10. märtsini 2019)

Riiklik isikukood: Tšaadi riiklik isikutunnistus nr 103-00653129-22, välja antud 21. aprillil 2009 (kehtiv kuni 21. aprillini 2019)

Aadress: a) KM5, Bangui, Kesk-Aafrika Vabariik b) Nana-Grebizi, Kesk-Aafrika Vabariik c) Ndjari, Ndjamena, Tšaad d) Ndélé, Bamingui-Bangoran (põhiasukoht alates 2016. aasta augustist)

ÜRO poolt loetellu kandmise kuupäev: 17. mai 2017

Muu teave: Hissène oli varem endise Kesk-Aafrika Vabariigi presidendi Michel Djotodia kabinetti kuuluv noorte- ja spordiminister. Enne seda oli ta erakonna Convention des patriotes pour la justice et la paix (õiguse ja rahu patriootide konvent) juht. Samuti kuulutas ta ennast relvarühmituste juhiks Banguis, eelkõige piirkonnas PK5 (3. piirkond). 2016. aasta oktoobris nimetati Abdoulaye Hissène Conseil National de Défense et de Sécurité presidendiks. Tegemist on sel ajal loodud organiga, mis koondab kõigi endiste Séléka rühmituste sõjalisi liidreid ja juhtivaid võitlejaid. Sellest ajast alates on ta jäänud samasse ametisse, kuid tal on tegelik kontroll üksnes FPRC võitlejate üle. Isa nimi on Abdoulaye. Ema nimi on Absita Moussa. Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu teabelehele:

https://www.interpol.int/en/How-we-work/Notices/View-UN-Notices-Individuals

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Abdoulaye Hissène kanti loetellu 17. mail 2017 resolutsiooni 2339 (2015) punkti 16 ning punkti 17 alapunkti g alusel kui isik, kes „osaleb tegevuses või toetab tegevust, millega ohustatakse KAVis rahu, stabiilsust või julgeolekut, sealhulgas tegevust, millega ohustatakse või takistatakse poliitilist üleminekuprotsessi või stabiliseerimis- ja lepitusprotsessi või millega õhutatakse vägivalda“; ning „tegeleb ÜRO missioonide või rahvusvaheliste rahuvalveüksuste, sealhulgas MINUSCA, Euroopa Liidu missioonide ja neid toetavate Prantsuse operatsioonide vastu suunatud rünnakute kavandamise, juhtimise, spondeerimise või toimepanemisega“.

Lisateave:

Abdoulaye Hissène ja teised ex-Séléka liikmed tegid koostööd endise Kesk-Aafrika Vabariigi (KAV) presidendi François Bozizéd toetavate anti-balaka mässajatega, sealhulgas Maxime Mokomiga, õhutades 2015. aasta septembris toimunud vägivaldseid proteste ja kokkupõrkeid, mis olid osa ebaõnnestunud riigipöördekatsest, millega sooviti kukutada valitsus sel ajal, kui toonane üleminekuaja president Catherine Samba-Panza osales 2015. aasta ÜRO Peaassambleel. KAVi valitsus esitas Mokomi, Hissène'i ja teiste isikute suhtes süüdistused mitmete kuritegude eest, sealhulgas mõrva, süütamise, piinamise ja rüüstamise eest, seoses ebaõnnestunud riigipöördekatsega.

2015. aastaks oli Hissène'ist saanud üks Bangui piirkonnas PK5 asuva rohkem kui 100 võitlejast koosneva relvarühmituse peamisi juhte. Sellel positsioonil takistas ta ametivõimude liikumisvabadust ja tagasipöördumist piirkonda, muu hulgas transpordi ja kaubandustegevuse ebaseadusliku maksustamise kaudu. 2015. aasta teisel poolel tegutses Hissène ex-Séléka„Nairobistide“ esindajana Banguis, osaledes lähenemises Mokomi juhitud anti-balaka võitlejatega. Haroun Gaye ja Hissène'i juhitud relvastatud võitlejad võtsid osa vägivaldsete sündmuste toimepanemisest, mis leidsid aset Banguis 26. septembrist3. oktoobrini 2015.

Hissène'i rühmituse liikmeid kahtlustatakse osalemises ex-Séléka juhi Mohamed Moussa Dhaffane'i sõiduki vastu suunatud rünnakus 13. detsembril 2015. aastal (põhiseadusliku referendumi kuupäev). Hissène'i süüdistatakse vägivallale õhutamises Bangui piirkonnas KM5, mille tulemusel tapeti viis ja haavata sai kakskümmend isikut ning millega takistati kohalike elanike hääletamist põhiseaduslikul referendumil. Hissène seadis valimised ohtu, tekitades erinevate rühmituste vahel vasturünnakute tsükli.

15. märtsil 2016 vahistas politsei Hissène'i Bangui M'poko lennujaamas ning toimetas ta riikliku sandarmeeria uurimis- ja juurdlusosakonda. Hissène'i relvarühmitus vabastas ta seejärel jõuga ning röövis relva, mille MINUSCA oli varem seoses komitee poolt heaks kiidetud vabastamistaotlusega sandarmeeriale üle andnud.

Pärast moslemi kaupmeeste vahistamist riiklike julgeolekuorganite poolt piirkonnas PK12 röövisid Gaye ja Hissène'i relvarühmitused 19. juunil 2016 viis politseinikku. MINUSCA üritas 20. juunil pantvangid vabastada. Hissène'i ja Gaye juhitud relvastatud isikud korraldasid pantvange vabastada üritavate rahuvalvajatega tulevahetuse. Tulevahetuse tulemusel hukkus vähemalt kuus isikut ning üks rahuvalvaja sai haavata.

Hissène juhtis 12. augustil 2016 kuuest sõidukist koosnevat konvoid, mis transportis raskelt relvastatud isikuid. MINUSCA pidas Banguist põgeneva konvoi kinni Sibutist lõuna pool. Teel põhja suunas pidas konvoi mitmes kontrollpunktis sisejulgeolekujõududega tulevahetusi. Lõpuks peatas MINUSCA konvoi 40 kilomeetri kaugusel Sibutist. Vastastikuse tulevahetuse järel võttis MINSUCA kinni 11 meest, kuid Hissène ja mitu teist võitlejat pääsesid põgenema. Vahistatud isikud teatasid MINUSCAle, et konvoi juht oli Hissène, kelle eesmärgiks oli jõuda Briasse ning osaleda Nourredine Adami poolt korraldatud ex-Séléka rühmituste kogunemisel.

Ekspertide rühm reisis 2016. aasta augustis ja septembris kahel korral Sibutisse, et uurida Hissène'ile, Gaye'le ja Hamit Tidjanile kuuluvaid esemeid, mis leiti konvoist ning mille MINUSCA 13. augustil konfiskeeris. Rühm uuris samuti Hissène'i majast 16. augustil konfiskeeritud laskemoona. Kuuest sõidukist ning kinni peetud isikute käest konfiskeeriti surmavat ja mittesurmavat sõjavarustust. Kesksandarmeeria korraldas 16. augustil 2016 Hissène'i kodus Banguis läbiotsimise. Selle käigus leiti rohkem kui 700 relva.

4. septembril 2016 avas Hissène'ile ja tema toetajatele Kaga-Bandorost järele tulnud kuuest mootorratturist koosnev ex-Séléka rühmitus Dékoa läheduses MINUSCA vastu tule. Selle juhtumi käigus tapeti üks ex-Séléka võitleja, kaks rahuvalvajat ja üks tsiviilisik said haavata.

13. Martin KOUMTAMADJI (teise nimega: a) Abdoulaye Miskine b) Abdoullaye Miskine c) Martin Nadingar Koumtamadji d) Martin Nkoumtamadji e) Martin Koumta Madji f) Omar Mahamat)

Ametinimetus: Relvarühmituse Front Démocratique du Peuple Centrafricain (FDPC) president ja ülemjuhataja

Sünniaeg: a) 5. oktoober 1965 b) 3. märts 1965

Sünnikoht: a) Ndïnaba, Tšaad b) Kobo, Kesk-Aafrika Vabariik c) Kabo, Kesk-Aafrika Vabariik

Kodakondsus: a) Tšaad b) Kesk-Aafrika Vabariik c) Kongo

Passi number: a) KAVi diplomaatiline pass nr 06FBO2262, välja antud 22. veebruaril 2007, (kehtis kuni 21. veebruarini 2012) b) Kongo teenistuspass nr: SA0020249, välja antud 22. jaanuaril 2019, (kehtiv kuni 21. jaanuarini 2022)

Aadress: a) Am Dafock, Vakaga prefektuur, Kesk-Aafrika Vabariik b) Ndjamena, Tšaad (alates tema vahistamisest 2019. aasta novembris)

ÜRO poolt loetellu kandmise kuupäev: 20. aprill 2020

Muu teave: Martin Koumtamadji asutas FDPC 2005. aastal. Ta ühines koalitsiooniga Séléka 2012. aasta detsembris ja lahkus sealt 2013. aasta aprillis pärast seda, kui mässulised tulid Banguis võimule. Pärast Kamerunis vahistamist viidi ta üle Kongo Vabariiki Brazzaville’i. Ta juhatas pidevalt oma Kesk-Aafrika Vabariigis asuvaid üksusi, isegi siis, kui ta oli Brazzaville’is enne naasmist Kesk-Aafrika Vabariiki (2014. aasta novembrist kuni 2019. aastani). FDPC allkirjastas poliitilise kokkuleppe rahu ja leppimise kohta Kesk-Aafrika Vabariigis 6. veebruaril 2019, kuid Martin Koumtamadji ohustab jätkuvalt Kesk-Aafrika Vabariigi rahu, stabiilsust ja julgeolekut. Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu teabelehele: https://www.interpol.int/en/How-we-work/Notices/View-UN-Notices-Individuals

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Vägivaldses tegevuses osaleva relvarühmituse Front Démocratique du Peuple Centrafricain (FDPC) president ja ülemjuhataja Martin Koumatamadji on osalenud tegevuses, mis ohustab Kesk-Aafrika Vabariigi rahu, stabiilsust ja julgeolekut, ning eelkõige 6. veebruaril 2019 Banguis allkirjastatud Kesk-Aafrika Vabariigi rahu ja leppimise poliitilise kokkuleppe rakendamist.

Ta keeldus FDPC võitlejate desarmeerimisest, milleks ta kohustus Kesk-Aafrika Vabariigi rahu ja leppimise poliitilise kokkuleppe allkirjastamisel, ning 2019. aasta juulis ähvardas ta kukutada president Touadéra.

Ta alustas 2019. aasta juunis koostööd Nourredine Adamiga (CFi.002), kelle suhtes on kehtestatud sanktsioonid, ja osales relvade salakaubaveos koos Nourredine Adami lähedase partneriga, et suurendada FDPC sõjalist võimet.

Samuti tegi ta rühmitusele Front Populaire pour la Renaissance de la Centrafrique (FPRC) pakkumise viia 2019. aastal Vakaga prefektuuris toimunud lahingute ajal läbi sõjaline operatsioon koos oma relvarühmitusega.

Ta takistas jätkuvalt riigivõimu taastamist FPDC tegevuspiirkondades, säilitades ebaseaduslikud teetõkked raha väljapressimiseks karjakasvatajatelt, ettevõtjatelt (sealhulgas Nana-Mambéré prefektuuris tegutsevatelt kullakaevandusettevõtjatelt) ja reisijatelt.

FDPC pani tema juhtimisel Nana-Mambéré prefektuuris toime tegusid, mis kujutavad endast inimõiguste rikkumist, sealhulgas rünnakuid tsiviilisikute vastu 2019. aasta aprillis, tsiviilisikute röövimisi 2019. aasta märtsis (Zoukombo lähedal) ning seksuaalset ja soolist vägivalda 2019. aasta mais (Bagarys). Samuti pani FDPC 2017. aastal konfliktide ajal toime 14 seksuaalvägivallaakti.

Aastatel 2016 kuni 2019 värbas FDPC lapsi sõduriteks relvakonfliktides ja sundis 11 tütarlast abielluma FDPC liikmetega.

2019. aasta märtsis oli ta seotud humanitaarabi kohaletoimetamise takistamisega, kui FDPC korraldas Miskine’i juhtimisel mitu rünnakut Kamerunist Banguisse suunduval põhimaanteel.

Lõpuks ründasid FDPC üksused 2019. aasta aprillis Zoukombo (Nana-Mambéré prefektuur) lähedal ja Bouar-Beleko teljel MINUSCAt.

▼M26

14. Bi Sidi SOULEMAN (teise nimega: a) Sidiki; „General“ Sidiki; Sidiki Abbas; Souleymane Bi Sidi; Bi Sidi Soulemane)

Ametinimetus: Rühmituse Retour, Réclamation et Réhabilitation (3R) president ja isehakanud „kindral“

Sünniaeg:20. juuli 1962

Sünnikoht: Bocaranga, Kesk-Aafrika Vabariik

Kodakondsus: Kesk-Aafrika Vabariik

Passi nr: Reisiluba (laissez-passer) nr N°235/MISPAT/DIRCAB/DGPC/DGAEI/SI/SP, välja antud 15. märtsil 2019 (välja andnud Kesk-Aafrika Vabariigi siseminister)

Aadress:Koui, Ouham-Pendé prefektuur, Kesk-Aafrika Vabariik

ÜRO poolt loetellu kandmise kuupäev:5. august 2020

Muu teave:

Bi Sidi Souleman juhib Kesk-Aafrika Vabariigis (KAV) baseeruvat relvastatud rühmitust Retour, Réclamation et Réhabilitation (3R), mis on alates selle loomisest 2015. aastal tapnud, piinanud ja vägistanud tsiviilisikuid ja sundinud neid ümber asuma ning osalenud relvade salakaubaveos, ebaseaduslikus maksustamistegevuses ja sõjapidamises teiste relvastatud rühmitustega. Bi Sidi Souleman on ka ise osalenud piinamisel. 6. veebruaril 2019 allkirjastas rühmitus 3R poliitilise kokkuleppe rahu ja leppimise kohta Kesk-Aafrika Vabariigis, kuid on pannud toime kokkulepet rikkuvaid akte ja kujutab endast jätkuvalt ohtu Kesk-Aafrika Vabariigi rahule, stabiilsusele ja julgeolekule. Näiteks tappis rühmitus 3R 21. mail 2019 kolmes külas 34 relvastamata tsiviilisikut, hukates täiskasvanud mehi. Bi Sidi Souleman kinnitas avalikult ÜRO üksusele, et ta oli andnud 3Ri liikmetele korralduse minna rünnakute päeval neisse küladesse, kuid ta ei tunnistanud 3Rile tapmiskorralduse andmist. Bi Sidi Soulemani tapeti väidetavalt 2020. aasta detsembris sõjategevuse käigus, pärast seda kui ta ühines valimisprotsessi takistamiseks loodud relvastatud rühmituste koalitsiooniga.

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Bi Sidi Souleman kanti loetellu 5. augusti 2020 resolutsiooni 2399 (2018) punkti 20 ning punkti 21 alapunkti b (mida on pikendatud resolutsiooni 2507 (2020) punktiga 5) alusel kui isik, kes osaleb tegevuses või toetab tegevust, millega ohustatakse Kesk-Aafrika Vabariigis rahu, stabiilsust või julgeolekut, sealhulgas tegevust, millega ohustatakse või takistatakse stabiliseerimis- ja lepitusprotsessi või millega õhutatakse vägivalda, ning kes osaleb sellise tegevuse kavandamises, juhtimises või toimepanemises Kesk-Aafrika Vabariigis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutab endast inimõiguste rikkumist, sealhulgas tsiviilisikute vastu suunatud rünnakud, etnilise ja usulise taustaga rünnakud, rünnakud tsiviilobjektidele, nagu administratiiv- ja kohtuhooned, koolid ja haiglad, ning inimröövid ja sunniviisiline ümberasustamine.

Lisateave

Relvastatud rühmituse Retour, Réclamation et Réhabilitation (3R) president ja isehakanud „kindral“ Bi Sidi Souleman on osalenud tegevuses, mis ohustab KAVi rahu, stabiilsust ja julgeolekut ning eelkõige 6. veebruaril 2019 Banguis allkirjastatud KAVi rahu ja leppimise poliitilise kokkuleppe rakendamist.

Tema ja talle alluvad võitlejad on toime pannud akte, mis kujutavad endast rahvusvahelise inimõigustealase õiguse või rahvusvahelise humanitaarõiguse rasket rikkumist. 21. mail 2019 tappis rühmitus 3R 34 relvastamata tsiviilisikut kolmes külas (Koundjili, Lemouna ja Bohong), hukates täiskasvanud mehi.

Tema juhtimisel on 3R pannud toime tegusid, mis hõlmavad seksuaalset ja soolist vägivalda. 2017. aasta septembris vägistasid rühmituse 3R liikmed Bocaranga vastu toime pandud rünnakus mitu naist ja tütarlast. Ajavahemikus 2020. aasta märtsist aprillini osalesid rühmituse 3R liikmed kolmes Ouham-Pendé prefektuuri külas toime pandud seitsmes seksuaalse vägivalla juhtumis.

Tema juhtimisel jätkas 3R riigivõimu taastamise takistamist oma tegevuspiirkonnas, säilitades ebaseaduslikud maksustamissüsteemid, eelkõige seoses rändkarjatamise ja reisijatega, ning on olnud seotud kulla ebaseadusliku ekspluateerimisega Mambéré-Kadéï ja Nana-Mambéré prefektuuris.

2019. aastal pani 3R tema juhtimisel toime oma esimesed rahukokkuleppe rikkumised. Bi Sidi Souleman algselt keeldus alustamast nende 3Ri võitlejate desarmeerimist ja demobiliseerimist, kes pidid osalema esimese spetsiaalse ühise julgeolekuüksuse töös KAVi lääneosas, ning 3R jätkas oma kontrolli laiendamist territooriumi üle, sundides sellega MINUSCAt käivitama 2019. aasta septembris operatsiooni Ouham-Pendé, Nana-Mambéré ja Mambéré-Kadéï prefektuuris, ning jätkas relvade salakaubavedu oma sõjalise võime suurendamiseks ja võitlejate värbamist välisriikidest.

2020. aastal jätkas 3R tema juhtimisel rahukokkuleppe rikkumist ja oma kontrolli laiendamist riigi lääneosas asuvate alade üle. 2020. aasta mais okupeerisid rühmituse 3R liikmed Bessoni sandarmeeria Nana-Mambéré prefektuuris ja endised 3Ri liikmed deserteerusid spetsiaalsest ühisest julgeolekuüksusest. 5. juunil 2020 teatas Bi Sidi Souleman, et 3R ei osale enam rahukokkuleppe alusel loodud mehhanismides kuni edasise teateni. 9. juunil 2020 ründasid väidetavad 3Ri liikmed spetsiaalse ühise julgeolekuüksuse treeninglaagrit Bouaris ning MINUSCA ja riiklike relvajõudude ühist kontrollpunkti Pougolis. 21. juunil 2020 ründasid rühmituse 3R liikmed MINUSCA ja riiklike relvajõudude ühist patrulli Bessoni lähedal; rünnaku tulemusel hukkus kolm Kesk-Aafrika Vabariigi sõdurit.

▼M29

15. Ali DARASSA (teise nimega: a) Ali Darassa Mahamat b) Ali Mahamat Darassa c) Ali Daras d) Ali Darrassa e) Général Ali Darassa)

Ametinimetus: Unité pour la Paix en Centrafrique (UPC) asutaja ja juht

Sünniaeg: 22. september 1978

Sünnikoht: Kabo, Ouhami prefektuur, Kesk-Aafrika Vabariik

Kodakondsus: Kesk-Aafrika Vabariik

Riiklik isikukood: 10978000004482

ÜRO poolt loetellu kandmise kuupäev: 21. detsember 2021

Muu teave: Ali Darassa asutas ning juhib endiselt Kesk-Aafrika Vabariigis tegutsevat relvarühmitust Unité pour la Paix en Centrafrique (UPC), mille liikmed on alates rühmituse loomisest 2014. aastal tapnud, piinanud ja vägistanud tsiviilisikuid ja sundinud neid ümber asuma, pannud toime arvukalt inimõiguste rikkumisi ja rahvusvahelise humanitaarõiguse rikkumisi ning osalenud relvade salakaubaveos, ebaseaduslikus maksustamistegevuses ja sõjapidamises Kesk-Aafrika Vabariigi kaitse- ja julgeolekujõudude ning muude relvastatud rühmitustega. 2020. aasta detsembris oli tal juhtiv roll relvastatud rühmituste koalitsiooni Coalition des patriotes pour le changement (CPC) loomisel, mis kasutas relvajõudu, et väljendada vastuseisu valimistele, ning püüdis siseneda pealinna Banguisse, rikkudes UPC poolt 6. veebruaril 2019 allkirjastatud kokkuleppe Accord politique pour la paix et la reconciliation (APPR) kohaselt võetud lubadusi. Link Interpoli ja ÜRO Julgeolekunõukogu eriteate veebilehele: https://www.interpol.int/en/How-we-work/Notices/View-UN-Notices-Individuals

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Ali Darassa kanti loetellu 21. detsembril 2021 resolutsiooni 2399 (2018) punkti 20 ning punkti 21 alapunkti b (mida on pikendatud resolutsiooniga 2588 (2021)) alusel kui isik, kes osaleb tegevuses või toetab tegevust, millega ohustatakse Kesk-Aafrika Vabariigis rahu, stabiilsust või julgeolekut, sealhulgas tegevust, millega ohustatakse või takistatakse stabiliseerimis- ja lepitusprotsessi või millega õhutatakse vägivalda, ning kes osaleb sellise tegevuse kavandamises, juhtimises või toimepanemises Kesk-Aafrika Vabariigis, millega rikutakse kas rahvusvahelist inimõigustealast õigust ning rahvusvahelist humanitaarõigust või mis kujutab endast inimõiguste rikkumist, sealhulgas tsiviilisikute vastu suunatud rünnakud, etnilise ja usulise taustaga rünnakud, rünnakud tsiviilobjektidele, nagu administratiiv- ja kohtuhooned, koolid ja haiglad, ning inimröövid ja sunniviisiline ümberasustamine.

Lisateave

Ali Darassa asutas ning juhib endiselt Kesk-Aafrika Vabariigis tegutsevat relvarühmitust Unité pour la Paix en Centrafrique (UPC), mille liikmed on alates rühmituse loomisest 2014. aastal tapnud, piinanud ja vägistanud tsiviilisikuid ja sundinud neid ümber asuma, pannud toime arvukalt inimõiguste rikkumisi ja rahvusvahelise humanitaarõiguse rikkumisi ning osalenud relvade salakaubaveos, ebaseaduslikus maksustamistegevuses ja sõjapidamises Kesk-Aafrika Vabariigi kaitse- ja julgeolekujõudude ning muude relvastatud rühmitustega. 2020. aasta detsembris oli tal juhtiv roll relvastatud rühmituste koalitsiooni Coalition des patriotes pour le changement (CPC) loomisel, mis kasutas relvajõudu, et väljendada vastuseisu valimistele, ning püüdis siseneda pealinna Banguisse, rikkudes UPC poolt 6. veebruaril 2019 allkirjastatud kokkuleppe Accord politique pour la paix et la reconciliation (APPR) kohaselt võetud lubadusi.

Ali Darassale alluvad võitlejad on toime pannud tegusid, mis kujutavad endast inimõiguste rasket rikkumist ja rahvusvahelise humanitaarõiguse rikkumist. 10. novembril 2014 ründasid UPC võitlejad Ouaka prefektuuris asuvaid Bolo külasid, tappes 10 tsiviilisikut, sealhulgas kolm eakat naist, kes põletati oma kodus elusalt. 12. detsembril 2017 avasid UPC ja FPRC üksused tule haigla vastu, tappes 17 tsiviilisikut, sealhulgas neli last. 15. novembril 2018 ründasid UPC üksused riigisiseste põgenike laagrit Alindaos, tappes 70–100 tsiviilisikut.

Darassa juhtimisel jätkas UPC riigivõimu taastamise takistamist. 2016. aastal ohustasid UPC võitlejad mitmel korral valimisprotsessi. 29. märtsil 2016 alustasid UPC võitlejad tulevahetust valimisjaoskonna vastu, vigastades mitut riigisisest põgenikku.

Alates 2020. aasta detsembrist on Ali Darassa kui üks CPC juhte osalenud APPR kokkuleppe rikkumises ning üritanud takistada parlamendi- ja presidendivalimisi ning destabiliseerida Kesk-Aafrika Vabariiki üldiselt. Ali Darassa alluvuses tegutsevate UPC võitlejate ähvarduste tõttu ei olnud 27. detsembril 2020 võimalik korraldada valimisi UPC kontrolli alla kuuluvates piirkondades, näiteks mitmes Ouaka ja Haut-Mbomou prefektuuri piirkonnas. 2021. aasta jaanuaris üritas UPC jõuga Banguisse tungida.

▼M12

B. Üksused

▼M27 —————

▼M12

2. LORD'S RESISTANCE ARMY (ISSANDA VASTUPANUARMEE) (teise nimega a) LRA; b) Lord's Resistance Movement (LRM); c) Lord's Resistance Movement/Army (LRM/A))

Aadress: a) Vakaga, Kesk-Aafrika Vabariik; b) Haute-Kotto, Kesk-Aafrika Vabariik; c) Basse-Kotto, Kesk-Aafrika Vabariik; d) Haut-Mbomou, Kesk-Aafrika Vabariik; e) Mbomou, Kesk-Aafrika Vabariik; f) HautUolo, Kongo Demokraatlik Vabariik; g) Bas-Uolo, Kongo Demokraatlik Vabariik; h) teatavaks tehtud aadress: Kafia Kingi (Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud). 2015. aasta jaanuari seisuga on väidetavalt 500 Issanda Vastupanuarmee võitlejat Sudaanist välja saadetud.

ÜRO poolt loetellu kandmise kuupäev:7. märts 2016.

Muu teave:

kerkis esile Uganda põhjaosas 1980ndatel aastatel. On pannud Kesk-Aafrikas toime tuhandete tsiviilisikute (sealhulgas KAVis sadade tsiviilisikute) inimrööve, tapmisi ja sandistamisi. Issanda Vastupanuarmee juht on Joseph Kony. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/une/5932344.

Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

Issanda Vastupanuarmee kanti loetellu 7. märtsil 2016 resolutsiooni 2262 (2014) punkti 12 ja punkti 13 alapunktide b, c ja d alusel, milles toodi esile „osalemine tegevuses või sellise tegevuse toetamine, millega ohustatakse KAVis rahu, stabiilsust või julgeolekut”; „tegelemine selliste tegevuste kavandamise, juhtimise või toimepanemisega KAVis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalne vägivald, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine”; „laste värbamine või kasutamine KAVis toimuvas relvastatud konfliktis, rikkudes kohaldatavat rahvusvahelist õigust”; ning „relvastatud rühmituste või kuritegelike võrgustike toetamine KAVis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel”.

Lisateave:

LRA kerkis esile Uganda põhjaosas 1980ndatel aastatel ning on pannud Kesk-Aafrikas toime tuhandete tsiviilisikute inimrööve, tapmisi ja sandistamisi. Suureneva sõjalise surve tulemusel andis LRA juht Joseph Kony 2005. ja 2006. aastal käsu Ugandast lahkuda. Sellest alates on LRA tegutsenud Kongo DVis, KAVis, Lõuna-Sudaanis ja väidetavalt Sudaanis.

Alates 2013. aasta detsembrist on LRA kogu KAVis pannud toime sadade inimeste röövimist, põgenema sundimist, pannud nende kallal toime seksuaalvägivalda ja neid tapnud ning on rüüstanud ja hävitanud eraomandit. LRA korraldab rüüsteretki küladesse, et röövida toitu ja varustust; selline tegevus toimub peamiselt KAVi idaosas ning teadete kohaselt Kafia Kingis, mis on Sudaani ja Lõuna-Sudaani piiril asuv territoorium, mille lõplik staatus ei ole veel kindlaks määratud, kuid mis on Sudaani sõjalise kontrolli all. Võitlejad korraldavad varitsusi, et rünnata julgeolekujõudusid ja varastada nende varustust, kui nad reageerivad LRA rünnakutele, ning LRA võitlejad korraldavad rüüsteretki ka küladesse, kus ei ole sõjaväe kohalolekut. Samuti on LRA tihendanud rünnakuid teemandi- ja kullakaevanduste vastu.

LRA üksustes on sageli vangid, kes on seal sunnitud töötama pakikandjate, kokkade ja seksiorjadena. LRA paneb toime soolist vägivalda, sealhulgas naiste ja tüdrukute vägistamist.

LRA röövis 2013. aasta detsembris Haute-Kottos kümneid inimesi. LRA on KAVis alates 2014. aasta algusest röövinud sadu tsiviilisikuid.

LRA võitlejad ründasid 2014. aasta alguses mitmel korral KAVi Haut-Mbomou prefektuuris asuvat Obot.

LRA jätkas 2014. aasta maist juulini rünnakuid Obos ja teistes KAVi kaguosa piirkondades, mis hõlmas juuni alguses ka ilmselt koordineeritud rünnakuid ja inimrööve Mbomou prefektuuris.

Alates vähemalt 2014. aastast on LRA tulude saamise eesmärgil osalenud elevantide salaküttimises ja salakaubanduses. Väidetavalt tegeleb LRA elevandiluu salakaubaveoga Kongo DV põhjaosas asuvast Garamba rahvuspargist Darfuri, et vahetada see relvade ja varustuse vastu. Väidetavalt transpordib LRA salaküttimise teel saadud elevandikihvad KAVi kaudu Sudaanis asuvasse Darfuri, et need seal müüa. Lisaks on Kony väidetavasti 2014. aasta alguses andnud LRA võitlejatele käsu röövida teemante ja kulda kaevuritelt KAVi idaosas, et need Sudaani transportida. 2015. aasta jaanuari seisuga oli teatatud Issanda Vastupanuarmee 500 võitleja Sudaanist väljasaatmisest.

2015. aasta veebruari alguses panid raskerelvadega varustatud LRA võitlejad Haut-Mbomous asuvas Kpangbayangas toime tsiviilisikute inimröövi ja varastasid toitu.

LRA ründas 20. aprillil 2015 KAVi kaguosas Ndambissouat ja röövis lapsi, mille tulemusel enamus külaelanikke põgenes. LRA ründas 2015. aasta juuli alguses mitmeid külasid Haute-Kotto prefektuuri lõunaosas; rünnakud hõlmasid rüüstamist, vägivalda tsiviilelanike vastu, majade põletamist ja inimrööve.

Alates 2016. aasta jaanuarist on LRAle omistatud rünnakud mitmekordistunud Mbomous, Haut-Mbomous ja Haute-Kottos, mõjutades eelkõige Haute-Kottos asuvaid kaevanduspiirkondi. Need rünnakud hõlmasid rüüstamist, vägivalda tsiviilelanike vastu, vara hävitamist ja inimrööve. Rünnakud on põhjustanud elanikkonna sundrände, mis hõlmab ligikaudu 700 inimest, kes otsivad varjupaika Brias.

▼B









II LISA

Veebisaidid, mis sisaldavad teavet pädevate asutuste kohta, ning aadress teadete saatmiseks Euroopa Komisjonile

▼M18

BELGIA

https://diplomatie.belgium.be/nl/Beleid/beleidsthemas/vrede_en_veiligheid/sancties

https://diplomatie.belgium.be/fr/politique/themes_politiques/paix_et_securite/sanctions

https://diplomatie.belgium.be/en/policy/policy_areas/peace_and_security/sanctions

BULGAARIA

https://www.mfa.bg/en/101

TŠEHHI VABARIIK

http://www.financnianalytickyurad.cz/mezinarodni-sankce.html

TAANI

http://um.dk/da/Udenrigspolitik/folkeretten/sanktioner/

SAKSAMAA

http://www.bmwi.de/DE/Themen/Aussenwirtschaft/aussenwirtschaftsrecht,did=404888.html

EESTI

http://www.vm.ee/est/kat_622/

IIRIMAA

http://www.dfa.ie/home/index.aspx?id =28519

KREEKA

http://www.mfa.gr/en/foreign-policy/global-issues/international-sanctions.html

HISPAANIA

http://www.exteriores.gob.es/Portal/en/PoliticaExteriorCooperacion/GlobalizacionOportunidadesRiesgos/Paginas/SancionesInternacionales.aspx

PRANTSUSMAA

http://www.diplomatie.gouv.fr/fr/autorites-sanctions/

HORVAATIA

http://www.mvep.hr/sankcije

ITAALIA

https://www.esteri.it/mae/it/politica_estera/politica_europea/misure_deroghe

KÜPROS

http://www.mfa.gov.cy/mfa/mfa2016.nsf/mfa35_en/mfa35_en?OpenDocument

LÄTI

http://www.mfa.gov.lv/en/security/4539

LEEDU

http://www.urm.lt/sanctions

LUKSEMBURG

https://maee.gouvernement.lu/fr/directions-du-ministere/affaires-europeennes/mesures-restrictives.html

UNGARI

http://www.kormany.hu/download/9/2a/f0000/EU%20szankci%C3%B3s%20t%C3%A1j%C3%A9koztat%C3%B3_20170214_final.pdf

MALTA

https://foreignaffairs.gov.mt/en/Government/SMB/Pages/Sanctions-Monitoring-Board.aspx

MADALMAAD

https://www.rijksoverheid.nl/onderwerpen/internationale-sancties

AUSTRIA

http://www.bmeia.gv.at/view.php3?f_id=12750&LNG=en&version=

POOLA

https://www.gov.pl/web/dyplomacja

PORTUGAL

http://www.portugal.gov.pt/pt/ministerios/mne/quero-saber-mais/sobre-o-ministerio/medidas-restritivas/medidas-restritivas.aspx

RUMEENIA

http://www.mae.ro/node/1548

SLOVEENIA

http://www.mzz.gov.si/si/omejevalni_ukrepi

SLOVAKKIA

https://www.mzv.sk/europske_zalezitosti/europske_politiky-sankcie_eu

SOOME

http://formin.finland.fi/kvyhteistyo/pakotteet

ROOTSI

http://www.ud.se/sanktioner

ÜHENDKUNINGRIIK

https://www.gov.uk/sanctions-embargoes-and-restrictions

Aadress teadete saatmiseks Euroopa Komisjonile:

European Commission

Service for Foreign Policy Instruments (FPI)

EEAS 07/99

B-1049 Brussels, Belgium

E-post: relex-sanctions@ec.europa.eu